Južno samo u manastire, na sever bez ograničenja - Politika - Dnevni list Danas\nPočetna » Politika » Južno samo u manastire, na sever bez ograničenja\nŠta je dogovoreno o posetama srpskih zvaničnika KiM\nProcedura za ulazak državnih zvaničnika Srbije na Kosovo i Metohiji ostaje gotova nepromenjena. Kao što su se Beograd, Priština i Brisel dogovorili još u vreme vlade Mirka Cvetkovića, zahtev srpskih državnih službenika preko beogradske i prištinske kancelarije EU dostavlja se Vladi Kosova, čija se odluka istim putem vraća podnosiocima zahteva.\n0Piše: Jelena Tasić 08. oktobra 2013. 18.33\nNovina je samo da će Prištini u proceni pomagati Euleks, nezvanično saznaje Danas u diplomatskim krugovima u Briselu. To je „mehanizam“ koji su preksinoć u Briselu dogovorili premijeri Srbije i Kosova Ivica Dačić i Hašim Tači s visokom predstavnicom EU Ketrin Ešton.\nIsti izvori navode da će srpski zvaničnici koji žele na KiM od sada morati da odrede da li u posetu idu kao državni službenici ili predstavnici političkih stranaka. Kako je Danasu objašnjeno, južno od Ibra moći će da posećuju samo manastire SPC, pod uslovom da ne daju političke izjave, mada se spekuliše da Priština u tom pogledu neće biti isključiva. Na sever KiM, gde i Brisel i kosovske vlasti žele što veću izlaznost Srba na opštinskim izborima 3. novembra, neće biti ograničenja – moći će, navodno, da dolazi kad ko hoće.\n„Mehanizam“ koji je, prema rečima Dačića, preksinoć dogovoren sa Tačijem i Eštonovom, mogao bi da stvori uslove da tokom predizborne kampanje prvi potpredsednik Vlade Srbije Aleksandar Vučić, u svojstvu predsednika SNS, poseti KiM, spekulišu diplomate u Prištini. Prema prvobitnom planu Beograda, Vučić bi trebalo da ide u Leposavić 23. oktobra, a predsednik Srbije Tomislav Nikolić u Gračanicu 10. oktobra.\nMarko Đurić, Nikolićev savetnik, koji je zajedno sa Dačićem i šefom Kancelarije za KiM i ministrom bez porfelja Aleksandrom Vulinom bio na poslednjim pregovorima u Briselu, ne želi da komentariše saznanja Danasa, niti da precizira da li će i kada Nikolić i Vučić ići na KiM. On kaže da će „javnost o tome na vreme biti obaveštena“, a da o konkretnim detaljima mehanizma za posete ne može da govori, „jer je želja pregovarača da se izbegne utisak ko je „pobednik“, a ko „gubitnik“, kao i da bi rezultat dogovora bio poseta najviših srpskih zvaničnika Kosovu. Prema Đurićevim rečima, mehanizam će funkcionisati u skladu s briselskim dogovorom o slobodi kretanja i važećim protokolom.\nĐurić negira spekulacije diplomata da je Beograd pod pritiskom međunarodne zajednice koja traži „uklanjanje“ Vulina iz kosovskog procesa. Izvori Danasa tvrde da je Dačić, navodno, ubeđivao Zapad da „Vulin na KiM radi iza njegovih leđa“. U diplomatskim krugovima govori se da Brisel, u želji da na lokalne kosovske izbore izađe što više Srba, toleriše Beogradu pravljenje sopstvene izborne liste, ali ne i „rat“ sa svim ostalim srpskim opcijama.\nU 17. rundi briselskog „premijerskog“ dijaloga preksinoć su potvrđeni dogovori radnih grupa o biračkom spisku, na koji je dodato 12.000 srpskih glasača sa severa KiM, koji do sada nisu učestvovali na izborima u organizaciji Prištine, ali nije rešeno pitanje registracije prognanih Srba sa KiM, tvrde izvori Danasa. Priština je, navodno, donela dokaze o nepravilnostima u prijavama.\nTakođe nije rešeno ni pitanje predstavnika Građanske inicijative „Srpska“ u CiK Kosova, na čemu Beograd insistira. Kako se procenjuje, „Srpska“ bi, prema važećim kosovskim izbornim zakonima, u najboljem slučaju mogla da dobije status posmatrača u CIK. Izvori našeg lista kažu da su Dačić, Tači i Eštonova razgovarali i o bezbednosnoj situaciji na KiM, ali da, navodno, nije otvaran „slučaj“ nedavno ubijenog pripadnika Euleksa.\nIzborne obrasce štampa Ekrem Luka\nObrasce za lokane kosovske izbore štampaće firma „Dukađini“ (Metohija), čiji je vlasnik funkcioner Alijanse za budućnost Kosova i biznismen Ekrem Luka, a glasačke listiće slovenačka kompanija „Cetis“, saopštila je predsednica CIK Kosova Valdeta Daka, prenosi prištinski list Zeri. U saopštenju Regulatorne komisije za javne nabavke navodi se da je firma Ekrema Luke dala najjeftiniju ponudu.


TRAMP KREĆE U KAMPANJU PROTIV ELEKTRONSKIH CIGARETA: Traži da se zabrani čak hiljadu aroma\nAgencija za hranu i lekove će izraditi vodič za uklanjanje sa tržišta svih aroma e-cigareta osim duvana, saopštio je ministar zdravlja Aleks Azar tokom pojavljivanja sa predsednikom i njegovom suprugom Melanijom Tramp.\nTRAMP KREĆE U SUROVU KAMPANJU Traži da se zabrani čak hiljadu primeraka, maloletnici NA UDARU!\nAmerički predsednik Donald Tramp izjavio je da će njegova administracija zatražiti zabranu hiljada aroma korišćenih u elektronskim cigaretama kao meru borbe protiv maloletničkog korišćenja e-cigareta. Agencija za hranu i lekove će izraditi vodič za uklanjanje sa tržišta svih ...\nVAŠINGTON - Američki predsednik Donald Tramp izjavio je da će njegova administracija zatražiti zabranu hiljada aroma korišćenih u elektronskim cigaretama kao meru borbe protiv maloletničkog korišćenja e-cigareta.\nTramp traži zabranu ukusa za e-cigarete Američki predsednik Donald Tramp izjavio je da će njegova administracija zatražiti zabranu hiljada aroma korišćenih u elektronskim cigaretama kao meru borbe protiv maloletničkog korišćenja ecigareta.\nTRAMPOVA ODLUKA RAZBESNEĆE SAD: Traži zabranu onoga u čemu AMERI NAJVIŠE UŽIVAJU\nMelanija Tramp je nedavno tvitovala o svojoj zabrinutosti zbog sve veće povezanosti dece i pušenja elektronskih cigareta Američki predsednik Donald Tramp izjavio je da će njegova administracija zatražiti zabranu hiljada aroma korišćenih u elektronskim cigaretama kao meru borbe ...\nTramp zabranjuje e-cigarete? Narednih nedelja stiže plan o njihovom povlačenju sa tržišta\nPredsednik SAD istakao je da postoji problem za korišćenjem aromatizovanih elektronskih cigareta Zvaničnici administracije sastali su se danas i razgovarali o zabrani prodaje aromatiziranih , s obzirom na to da su stotine ljudi obolele od misterioznih bolesti povezanih sa ...\nBivši gradonačelnik Njujorka, milijarder Majkl Blumberg izjavio je da planira da pokrene kampanju vrednu 160 miliona dolara sa ciljem zabrane aromatizovanih elektronskih cigareta u SAD posle smrti pet osoba. On se 2000-ih godina zalagao za usvajanje zabrane pušenja u njujorškim ...\nU SAD-u kreće kampanja protiv aromatizovane elektronske cigarete\nAmeričke vlasti saopštile su nedavno da je najmanje pet osoba umrlo od bolesti povezanih sa upotrebom elektronske cigarete. Michael Bloomberg da pokreće kampanju vrijednu 160 miliona dolara u cilju zabrane aromatizovanih elektronskih cigareta u SAD-u AP Bivši gradonačelnik New ...\nBlumberg pokreće kampanju za zabranu aromatizovanih elektronskih cigareta\nBivši gradonačelnik Njujorka, milijarder Majkl Blumberg izjavio je da pokreće kampanju vrednu 160 miliona dolara u cilju zabrane aromatizovanih elektronskih cigareta u SAD posle smrt pet osoba. "U pitanju je teška zdravstvena kriza, a uzrok tome su proizvođači duvana", rekao je ...\nBlumberg pokreće kampanju protiv aromatizovane elektronske cigarete u SAD\nBivši gradonačelnik Njujorka, milijarder Majkl Blumberg izjavio je danas da pokreće kampanju vrednu 160 miliona dolara u cilju zabrane aromatizovanih elektronskih cigareta u SAD posle smrt pet osoba. „U pitanju je teška zdravstvena kriza, a uzrok tome su proizvođači duvana“, ...\nTramp traži zabranu ukusa za elektronske cigarete


Одржана заједничка седница Савета за здравље ГО и ГрО СПС | Socijalistička partija Srbije\nOdržana zajednička sednica Saveta za zdravlje GO i GrO SPS Sastanci\nNa sednici dva saveta za zdravlje Glavnog odbora i Gradskog odbora Beograda, kojom su predsedavali prof. dr Radisav Šćepanović i dr Vasilije Korugić, prisustvovala je i potpredsednica SPS Prof. dr Slavica Đukić Dejanović. Oba saveta su dala jednoglasnu podršku kandidaturi Ivice Dačića za predsednika Socijalističke partije Srbije. Naglašeno je da je on svojim radom i izuzetnim zalaganjem doprineo rejtingu stranke i ugledu Srbije u svetu.\nU kontekstu vanrednih lokalnih izbora u četiri opštine (Kladovo, Lučani, Kula i Doljevac), članovi saveta će se angažovati u izbornoj kampanji i to kroz tribine, edukaciju i obavljanje pregleda pacijenata.


U školi u Ćelijama realizovani projekti civilno-vojne saradnje (VIDEO) | RTK\nU školi u Ćelijama realizovani projekti civilno-vojne saradnje (VIDEO)\nObjavljeno: ponedeljak, 29. septembar 2014.\nU izdvojenom odeljenju Osnovne Škole Knez Lazar u Ćelijama realizovani su projekti civilno – vojne saradnje Ulepšajmo im školu i Probudimo dečji osmeh.\nPripadnici Garnizona Kruševac odlučili su da ulepšaju prostor ove škole u neposreednoj blizini jezera ćelije, zato što je jedna od najudaljenijih sa malim brojem učenika. U saradnji sa meštanima vojska je napravila letnju učionicu, poklonila učenicima knjige i Televizor kao lični poklon zastavnika Terzića. Pripadnici Garnizona Kruševac ove godine organozovali su više akcija u okviru vojno-civilne saradnje istakao je komandant pukovnik Siniša Kresović.\nProjekti su rezultat dobre saradnje Crvenog krst Kruševca i Opštine Ćićevac sa Vojskom. Predstavnici Ćićevačke organizacije često prolaze pored ove škole, što ih je je motivisalu da obiđu učenike i poklone im garderobu, ćebad, obuću, školski pribor, slatkiše.\nOdeljenje u selu Ćelije ima samo učenika nižih razreda, a prostor letnje učinice daca su već danas koristila i prozvala ekološki kutak.\nDirektoraka Danijela Sekulić dodaje da učenici matične škole imaju razvijenu ekološku svest i prednjače u brojnim programima iz ove oblasti. Predložena je i razmena učenika sa drugim naročito gradskim školama kako bi čas u prirodi proveli upravo na ovom mestu.\nPrethodno : Počinje nastava i za visokoškolce (VIDEO)\nSledeće : Sedmi poljoprivredni sajam i 14. stočarska izložba 4. oktobra (VIDEO)


Svi gube ako se reforme odlažu - PKS-RPK Novi Sad\nSve relevatne međunarodne finansijske organizacije, pa i srpski Fiskalni savet, složni su u oceni da su finansijski rezultati koje je Srbija ostvarila prošle i u prvoj polovini ove godine bolji od planiranih. Tu više niko nema nikakvih dilema niti primedbi, ali je i dalje prisutan oprez kada je reč o daljem ekonomskom oporavku odnosno finansijskoj konsolidaciji koja bi Srbiju mogla izvesti na bolji put.\nMinistar finansija u tehničkoj Vladi Srbije Dušan Vujović objašava da i vlast u Srbiji zna šta joj valja činiti kako bi nastavila dobrim putem, ali da na njemu ima mnogo prepreka koje se moraju savladati. Tako on ističe da za novu vladu ostaju glavna pitanja finansijske konsolidacije i strukturne reforme dodajući da se ključni rizici odnose na preduzeća u restruktuiranju, unapređenju upravljanja i rezultata javnih preduzeća, reformisanju i racionalizaciji javnog sektora , kao i rešavanje problema nenaplativih kredita.\n– Iako su detaljni planovi restruktuiranja i ackioni planovi za svaku od ovih oblasti već usvojeni, svuda ima otpora sindikata, menadžmenta i različitih interesnih grupa. Zato će glavni izazovi tokom prvih 100 dana nove vlade biti kako da već na samom početku napravi odlučne reformske korake, otkoči reformske procese i pokaže javnosti i ključnim političkim oponentima kakva je priroda dinamičnog kompromisa s kojima se danas suočava. Svi pobeđuju na srednji rok ako se reforme sprovedu do kraja, a skoro svi gube ako se reforme odlažu, uspore ili ako se od njih odustane – ocenio je Vujović.\nPodseća da je vlada već preduzela odlučne reformske korake u okviru kojih je i aranžman koji je u prošloj godini zaključen sa MMF-om. U fiskalnom delu, dodaje, realizovano je 62,5 odsto programa umesto 50 odsto koliko je planirano u prvoj godini, čime se stvara više fiskalnog prostora za primenu teških strukturnih reformi u naredne dve godine programa.\n– Program je imao veoma povoljan uticaj na ekonomski rast – ekonomija je bila na dnu u trećem kvartalu 2014. godine, a zatim je krenuo oporavak. Uprkos konzervativnim projekcijama međunarodnih finansijskih institucija da će rast ostati negativan u prošloj godini, BDP je, zapravo, ostvario pozitivan rast od 0,7 odsto.\nVrlo je verovatno da će oporavak rasta biti nastavljen kroz period 2016-2018.godine, što će se značajno odraziti na BDP i povezane ekonomske veličine i sve indikatore blagostanja- smatra Vujović. Revidirane naviše prognoze rasta BDP, fiskalni deficit, tekući bilans plaćanja , i projekcije javnog duga, ističe Vujović, jasno pokazuju da je uspeh reformi do sada napravio preokret, kako u realnim rezultatima postignutim od oktobra 2014. godine tako – a čak i još značajnije – u očekivanjima potrošača i investitora, zaključio je Vujović.\nSavet stranih investitora (FIC), koji okuplja više od 130 inostranih kompanija, predstaviće danas “Belu knjigu 2016”, u kojoj se…\nKonferencija “Da li je preduzetništvo za mene”\nkoju organizuje UNESCO katedra za studije preduzetništva\nodržaće se u četvrtak, 21. aprila 2016….\nViše od hiljadu zaposlenih u RTV imaće najbolje uslove za rad\nPredsednik Pokrajinske vlade Igor Mirović sastao se 6. septembra 2017. godine u Novom Sadu sa ministrom kulture i informisanja…


Naučnici krvnu grupu A pretvorili u 0 - Vijesti.me\nNaučnici Univerziteta „Britiš Kolumbija“ uspjeli su da laboratorijskim testiranjima, pomoću enzima, promijene krvnu grupu davaoca – tip A u univerzalni tip 0, prenosi BBC.\nNaučnici vjeruju da su otkrili siguran način promjene krvne grupe davaoca u univerzalni tip 0 (nulti), koji je često potreban u hitnim slučajevima kojima je potrebna transfuzija, a kada dođe do nestašice određenih krvnih grupa, piše BBC.\nEnzim je svaki protein koji je u stanju katalizira neku biohemijsku reakciju u živim organizmima. Stručnjaci kažu da bi klinička istraživanja mogla početi uskoro, piše Fonet.\nNaučnici su objasnili da su uz pomoć enzima iz crijevnih bakterija uspjeli da uklone antigene s površine crvenih krvnih ćelija davaoca (eritrocita), prisutnih kod krvne grupe A, ali ne i kod krvne grupe 0.\nNjihovo uklanjanje u ovom procesu izuzetno je važno jer ti antigeni mogu prouzrokovati kobnu imunološku reakciju ako se uvedu u organizam osobe koja nema istu krvnu grupu. To znači da će imuni sistem primaoca krvi „pomisliti“ da davalac s krvnom grupom A zapravo ima krvnu grupu 0 i neće je napasti misleći da je strano tijelo.


Komšijski duel Slobode i Zlatibora (VIDEO) – ZoomUe\nby Ivan Jankovic · 8 марта, 2022\nUŽICE – Košarkaše Slobode u 26. kolu domaćeg prvenstva očekuje duel sa ekipom Zlatibora. Komšijski okršaj na programu je u sredu od 18 časova u „Velikom parku“.\nSloboda je sa tri uzastopna poraza na neki način „bacila senku“ na prethodni niz od sedam pobeda, međutim veruju da se u predstojećem duelu to može promeniti.\n„Nadam se da smo psihički spremni, fizički svakako jesmo. Zlatibor je dosta iskusniji od nas, a upravo smo nedavno poraženi od Sloge zbog njihovog iskustva. Verujem da možemo odigrati dobar meč protiv ekipe koja zasluženo pretenduje na vrh tabele“, rekao je trener Slobode, Oliver Popović.\nSloboda je u 24 odigrane utakmice ostvarila 15 pobeda, dok je čajetinski tim u 23 meča zabeležio 18 pobeda, najviše u ligi.\nby Vesna Đurović · Published 8 јуна, 2021\nU Arilju sve više novozaraženih (VIDEO)\nNext story Počinje sezona u Reflektoru\nPrevious story Total TV akcija – 12 meseci vrhunskog sporta i zabave za 899 dinara na dva televizora


Evropski sud pravde naložio je Poljskoj da plaća dnevnu kaznu od milion evra.\nPrema saopštenju Suda pravde u sredu, razlog za taj potez je dosadašnje odbijanje zemlje da sprovede odluke najviših sudova o kontroverznim reformama pravosuđa, prenosi "Blic".\nKonkretno, reč je o nalogu da se zaustavi rad spornog disciplinskog tela za kažnjavanje sudija. Prema presudama Evropskog suda pravde, ta aktivnost nije kompatibilna sa pravilima EU o nezavisnosti i nepristrasnosti pravosuđa.\n- Poljska nema problema sa vladavinom prava, ali neke članice Evropske unije ne razumeju reforme pravosuđa u našoj zemlji - poručio je prošle nedelje poljski premijer Mateuš Moravjecki.\nEU Poljska Evropska unija Brisel


Politika - datum: 2019-06-19 CEDEM ORGANIZOVAO ŠKOLU ZA STUDENTE I DRŽAVNE SLUŽBENIKE Jače protiv kriminala\nCrna Gora od pristupanja NATO-u evidentno doprinosi razvoju tog saveza, ocijenjeno je tokom predavanja u okviru škole „Mladi u susret savremenim bezbjednosnim izazovima: šta nam predstoji”, koju je organizovao Centar za demokratiju i ljudska prava (CEDEM).\nKako je saopšteno, školu je pohađalo 25 studenata, predstavnika nevladinih organizacija i službenika državnih institucija. Škola je organizovana u okviru projekta „Zauzmimo stav za buduće perspektive – savez mladih i NATO-a”, od 16. do 18. juna u Petrovcu.\nProgramski menadžer CEDEM-a Ognjen Marković poručio je da Crna Gora mora uložiti dodatne napore u borbi protiv organizovanog kriminala i korupcije „kako bi zajedničke vrijednosti NATO-a činile temelj crnogorskog društva”.\n– Crna Gora kao članica NATO-a doprinosi stabilnosti Zapadnog Balkana i nastoji da kroz regionalnu saradnju pruži odgovore na savremene bezbjednosne prijetnje kroz reformu sektora bezbjednosti. Imajući u vidu ulogu NATO-a da osigura trajni mir, kao i 70. godina postojanja tokom kojih se ovaj vojno-politički savez mijenjao, mladi u Crnoj Gori moraju unaprijediti znanje o NATO-u, njegovim načelima i načinu funkcionisanja, kako bi promovisali vrijednosti na kojima se taj savez zasniva, kao što su demokratija, vladavina prava i poštovanje ljudskih prava – naveo je Marković.\nOn je dodao da su mladi tokom ljetnje škole, kroz teorijski i praktični rad, sa nacionalnim i regionalnim ekspertima iz oblasti bezbjednosti, diskutovali o različitim temama u vezi sa NATO-om.\nPredavač na humanističkim studijama na UDG i izvršna direktorica Centra za monitoring i istraživanje Nikoleta Đukanović navela je da je evidentan doprinos Crne Gore razvoju NATO-a kroz proaktivan pristup.


Jelko Kacin: Njemačka govori ono što 22 članice EU misle | Tacno.net\nAutor 17.10.2011. u 10:25\nZa sticanje statusa kandidata neophodno je da Vlada Srbije jasno pozove na uklanjanje barikada na severu Kosova, bez čega nema primene dogovora o carinskim pečatima rekao Kacin u intervju za dnevni list Danas\nŠta će se dogoditi ako Beograd do 9. decembra ne počne primenu postignutih sporazuma u briselskom dijalogu?\n– Beograd se, nakon usvajanja rezolucije Generalne skupštine UN o mišljenju MSP o proglašenju nezavisnosti Kosova, obavezao na dijalog s Prištinom i na rešavanje nagomilanih problema u dobroj volji. Ukoliko bi potpuno izostala primena postignutih sporazuma, uključujući i onaj o carinskom pečatu, mislim da bi politika sadašnje Vlade Srbije bila potpuno diskreditovana u očima većine država članica EU, kao i u očima građana Srbije. Takođe, preporuka Evropske komisije nije dovoljna da Srbija stekne status kandidata. Potrebno je da Savet EU tu preporuku usvoji, što će se u decembru desiti ako Srbija uradi dovoljno da ubedi države članice u ispravnost takve odluke. U mišljenju EK stoji da se očekuje da se dijalog sa Prištinom što pre obnovi, kao i da se primene do sada postignuti sporazumi.\nOsim što Beograd ne bi dobio status kandidata, kako bi još Brisel mogao da reši problem s barikadama na severu Kosova? I, kakve bi sve bile posledice po Srbiju?\n– Mislim da imperativ srpskih lidera treba da bude izlazak iz ekonomske krize, a ne konfrontacija sa državama članicama EU, koje sutra treba da budu partneri Beograda u istom klubu. Dezinformacije koje su se širile u beogradskim medijima u vezi s incidentom na Jarinju, krajem septembra, ostavile su izuzetno loš utisak kod država s vojnicima u sastavu Kfora, uključujući Nemačku, čiji su vojnici bili i ranjeni. Građani Srbije već dugo trpe posledice sporog tempa evropskih integracija Srbije. U vreme ekonomske krize, koja je do temelja uzdrmala finansijsku stabilnost u EU i svetu, vlade zemalja regiona, i naročito Srbije, treba da se nadmeću u tome koja će svoju zemlju predstaviti stabilnijom i otvorenijom za investicije i strana ulaganja. Mala ekonomija poput srpske ne može sama da izađe iz krize. Zato mislim da odbacivanje evropskih integracija nije opcija ni za sadašnju vladajuću koaliciju, ni za većinu opozicionih partija. Niko normalan ne bi želeo da se vrati u izolaciju i ekonomsko propadanje devedesetih.\nPo čemu se stav Nemačke prema Srbiji razlikuje od ostalih u EU?\n– Nemačka je motor evropske ekonomije, koja je prirodno i nosilac evropskih integracija, unutar i van Unije. Nemačka želi stabilizaciju regiona u što skorijoj budućnosti i zato smatram da Berlin jasno insistira da se priče o podeli Kosova jednom zauvek napuste. Etničke podele su stvar prošlosti, jer vode dodatnoj nestabilnosti. Upravo zato je Angela Merkel i insistirala na uklanjanju takozvanih paralelnih institucija, jer one svedoče o mogućoj pretenziji Srbije na sever Kosova, iako to nikada nije bila zvanična politika Beograda. U tom smislu, Nemačka samo formuliše i insistira na onome što je u najmanju ruku stav 22 članice EU koje priznaju nezavisnost Kosova.


Ženska košarkaška reprezentacija Srbije je danas i zvanično obezbedila plasman na Evropsko prvenstvo zahvaljujući događajima van košarkaškog terena.\nIzabranice Marine Maljković igraju odlično u kvalifikacijama i ostalo je samo da u februarskom prozoru overe plasman na Eurobasket 2021, ali je to učinjeno.\nFIBA je odlučila da diskvalifikuje reprezentaciju Albanije iz kvalifikacija i izbriše njene rezultate.\nZbog toga je naš nacionalni tim matematički obezbedio odlazak na kontinentalni turnir i utakmice u Istanbulu neće imati rezultatski značaj.\nOdnosno, Srbija će tamo imati samo jedan meč, 6. februara protiv Litvanije jer su Albanke izbačene.\nU grupi E kvalifikacija za Evropsko prvenstvo je Srbija jedina neporažena ekipa, a uz izbrisanu pobedu nad Albanijom ima skor od 3:0 zahvaljujući pobedama nad Turskom i trijumfom protiv Litvanije.\nEvropsko prvenstvo će se u Valensiji i Strazburu igrato od 17. do 27. juna 2021.\nKošarkaška reprezentacija Albanije


Srbija je pobedila Grčku 12:9. Vaterpolo reprezentacija Srbije savladala je selekciju Grčke sa 12:9, u meču za plasman od 5. do 8. mesta na Evropskom prvenstvu. Srbija će za peto mesto igrati protiv Italije. "Delfini" su protiv Grčke poveli 3:1, ali… »\nSrbija meč završava u nedelju utakmicom protiv Italije. Selektor vaterpolista Srbije Dejan Savić bio je raspoložen posle pobede nad Grčkom na Evropskom prvenstvu u Budimpešti. Nakon trijumfa 12:9 u borbi za plasman od petog do osmog mesta, Savić je… »\nOvu odluku doneo je izvršni komitet Evropske rukometne federacije na današnjem sastanku koji je održan u Stokholmu. Muška rukometna reprezenatcija Srbije igraće u junskom baražu za plasman na naredno Svetsko prvenstvo, koje će se i januaru 2021… »\nN1 Info pre 6 satijoš 46 povezanih\nŠpanija odbranila evropski tron! Hrvati kreirali dramu, ali nisu imali snage u finišu\nMozzart sport pre 24 minutajoš 23 povezane


GOLUB PREVRTAČ: Otkriveno da Milo Đukanović tajno pregovara sa Dritanom Abazovićem - WebTribune\nGde god Zapad „čačne“ to ode u Rusku federaciju: Raspisan referendum – pripajanje Rusiji?\nHome/U FOKUSU/GOLUB PREVRTAČ: Otkriveno da Milo Đukanović tajno pregovara sa Dritanom Abazovićem\nGOLUB PREVRTAČ: Otkriveno da Milo Đukanović tajno pregovara sa Dritanom Abazovićem\n29. новембра 2021.\tU FOKUSU Ostavite komentar\nDF je saopštio da je Milo Ðukanović obelodanio da određeni krugovi bliski URI ili funkcioneri te partije pregovaraju sa njim o konkretnoj saradnji.\nDF poručuje da takve činjenice ne treba da budu sakrivene od javnosti, kao i da to posebno moraju da znaju pripadnici i glasači parlamentarne većine, prenosi RTCG.\n„Možda im ova saznanja pomognu da shvate zašto nije bilo dogovora vezano za rekonstrukciju nesposobne vlade Zdravka Krivokapića, koju je podržalo 38 poslanika, ali tri poslanika Ure su to blokirali“, navedeno je u saopštenju DF.\nDF tvrdi da je sva snaga, kako navode, „parapolitičkih struktura koje podržavaju delove izvršne vlasti“ korišćena za nanošenje štete koaliciji “Za budućnost Crne Gore” i da su najveći napori uloženi da se razbije DF i umanji snaga stranaka koje čine taj politički savez.\n„U tom cilju je prosuto mnogo laži, zloupotrebljen je odnos međudržavnih odnosa Crne Gore sa velikim državama zapadne civilizacije tako što su izmišljane i podmetane političke poruke o njihovom direktnom mešanju u unutrašnje stvari Crne Gore“, navedeno je u saopštenju.\nDF dodaje da su, po povratku potpredsednika Vlade i lidera pokreta URA Dritana Abazovića i ministra finansija Milojka Spajića iz SAD njima bliski krugovi najavljivali dolazak visokih funkcionera SAD i EU koji će pripretiti sankcijama nekima iz parlamentarne većine, prvenstveno DF.\nNavodi se da se ubrzo pokazalo da su to bile najobičnije izmišljotine uz pomoć kojih je neko želeo da izvuče političku i materijalnu korist.\nDF dodaje da je posle, kako kažu, „tvrdoglavog i ucenjivačkog odnosa koalicije Crno na bijelo prema preostalim dvema pobedničkim koalicijama“, na delu „demonstracija sile Mila Ðukanovića“, koji se, kako ističu, slavodobitno hvali da je on, zahvaljujući Krivokapiću i Abazoviću, opet važan faktor na političkoj sceni Crne Gore.\nURA: DF nema političku snagu\nIz DF-a su kazali da je predsednik Crne Gore i Demokratske patije socijalista (DPS) Milo Ðukanović obelodanio ono što su mnogi sumnjali u Crnoj Gori – da određeni krugovi bliski URI ili funkcioneri te partije pregovaraju sa njim o konkretnoj saradnji.\n„O nekakvim zakulisnim radnjama sad nam pričaju oni koji su zajedno sa Demokratama dogovarali rekonstrukciju vlade iza zatvorenih vrata, bez naše saglasnosti misleći tako da minimalizuju našu poziciju u aktuelnoj parlamentarnoj većini. Očigledno je da se DF u tome žestoko prevario čemu i svedočimo u njihovom paradoksalnom saopštenju usmerenom protiv URE“, poručuju iz ove stranke.\nKažu da je DF otpočetka izbora Vlade zdušno navijao i radio da ona ne uspe, bojkotovao parlament, uslovljavao, vređao zvaničnike, kočio procese.\n„Nakon što su sa Demokratama sklopili dogovor suprotan osnovnim postulatima na kojima ova većina i funkcioniše, misleći valjda da će tako izigrati Građanski pokret URA, a nakon što su videli da im taj naum neće proći sada izgledaju pogubljeno i dezorjentisano. Tako prete rokovima, služe se istim diskursom opozicione partije pre izbora prošle godine i najavljuju nekakve tektonske poremećaje nakon 10. decembra. Da relaksiramo celokupnu javnost – 11. decembra se neće desiti ništa jer tu političku snagu DF nikada nije imao. Samo očajnički buka i bes i ništa više“, poručuju iz URE.\nDodaju da URA nikada neće biti deo vlasti koja ugrožava nacionalne interese Crne Gore i ne isporučuje rezultate u integracijama ka EU.\n„To sve vreme poručujemo građanima i od toga ne odustajemo. DF koji sve radi da se integracije u EU uspore, da koncept ove vlade i njeno funkcionisanje blokira neće sigurno imati partnera u nama. Mogu tražiti za to druge partnere možda baš u razgovorima koji su već vodili oko daljeg funkcionisanja vlade bez nas, ali URA u takvoj Vladi neće učestvovati“, poručuju u saopštenju.


Nokia prijavila gubitak uprkos dobroj prodaji Lumia telefona — Online Tržište\nUprkos dobroj prodaji Lumia pametnih telefona, kompanija Nokia prijavila je gubitak u prvom kvartalu 2013 godine najviše radi vrlo loše prodaje svojih osnovnih mobilnih telefona.\nKompanija Nokia objavila je finansijske rezultate za prvi kvartal u kojima se navodi da je ostvarena prodaja u vrednosti od 5,85 milijardi evra ali je glavni operativni gubitak od oko 150 miliona evra.\nOdjel “Devices and Services” prijavio je gubitak od 42 miliona evra, dok je HERE maping odjel prijaviočak 97 miliona evra gubitka u prva tri meseca 2013 godine.\nS druge strane, isporuka Nokia Lumia telefona nadmašila je očekivanja, u prva tri meseca kompanija je isporučila 5,6 miliona telefona što je povećanje od 27% u odnosu na prošli kvartal.\nUkupna prodaja Nokia pametnih telefona pala sa 86,3 miliona na 61,9 miliona evra, ali je vrlo važno naglasiti da je to uglavnom zbog činjenice da kompanija postepeno izbacuje telefone koji rade na operativnom sistemu Symbian.\nIzvršni direktor kompanije Nokia, Stephen Elop saopštio je da je zadovoljan što je nekada najvveći proizvođač telefona na svetu ostvario osnovni operativni profit treći kvartal zaredom. Šta više, on je istakao da očekuje da će novi Lumia telefon za kratko vreme postiću uspeh kod korisnika te tako pomoći kompaniji u povratku na put uspeha. Prvi čovek kompanije Nokia nije želeo davati nikakve detalje o novom Lumia telefonu koji treba da se uskoro pojavi na tržištu ali mnogi pretpostavljaju da se radi o Nokia Lumia 928 koji je navodno poboljšana verzija trenutno najboljeg Windows Phone 8 telefona Lumia 920.\nTagovi: kvartal, lumia, nokia, zarada


Novi Piaggio ONE električni skuter debituje u petak - Moto Berza\nNovi Piaggio ONE električni skuter debituje u petak\nPiaggio je prikazao prve slike i detalje svog najnovijeg električnog skutera, nazvanog ONE, čiji debi je zakazan za 28. maj i sajam u Pekingu.\nUsmeren direktno na mlađu generaciju, električni skuter Piaggio ONE ima za cilj da se fokusira na jednostavnost vožnje, lakoću i maksimalno zadovoljstvo i uživanje u vožnji.\nKultni italijanski brend nada se da će mladi ljudi u modelu ONE videti "kul" način putovanja, iskorišćavajući električnu energiju za ekološki prihvatljiv način prevoza.\nNavedene karakteristike ONE modela uključuju uklonjive litijum-jonske baterije, dva režima rada motora, paljenje bez ključa sa sistemom daljinskog pokretanja, pa čak i prostrani prostor za skladištenje ispod sedišta, nešto što se ne viđa često na električnim skuterima.\nJoš uvek očekujemo informacije o ceni, ali nadamo se da će doći po znatno nižoj od one koju ima model Elettrica. Ako Piaggio želi da maksimalno iskoristi potencijal ciljne grupe novog skutera, moraće da shvati da njihovi džepovi nisu toliko duboki.\nViše informacija očekujemo nakon pekinške premijere.


Skupština KS-a usvojila zakon o poticaju razvoja male privrede\nNaslovnica NAJNOVIJE Politika Skupština KS-a usvojila zakon o poticaju razvoja male privrede\nSarajevo – Skupština Kantona Sarajevo na današnjoj sjednici jednoglasno je usvojila Zakon o poticaju razvoja male privrede kojim se propisuje sistematsko planiranje, osiguravanje sredstva i provođenje mjera i aktivnosti razvoja male privrede.\n– Zakonom se omogućava razvoj male privrede u Kantonu Sarajevo odnosno omogućena je klasifikacija prema zahtjevima EU, što znači da tačno znamo prema kriterijima prihoda i broja zaposlenih, koje javno preduzeće ili privredni subjekat je mikro, malo ili srednje preduzeće. Znači dajemo kvalifikaciju da se može natjecati za projekte u EU ili nekim drugim finansijskim institucijama – rekao je ministar Šabić novinarima na sjednici.\n– Ta sredstva će se spajati sa sredstvima iz drugih projekata poput IPA, Horizon 2020 i drugih fondova. Prema okvirom programu budžeta radi se o minimalno tri miliona KM, te ćemo u programu i pravilniku targetirati brzorastuća sredstva koja će naravno dovesti do zapošljavanja – kaže Šabić.


Obama zahvalio Srbiji za saradnju u borbi protiv IS\nVlada Srbije je danas saopštila da je državni sekretar Džon Keri, u ime predsednika SAD Baraka Obame, u pismu predsedniku Vlade Aleksandru Vučiću, zahvalio zbog "podrške Srbije međunarodnoj koaliciji u borbi protiv organizacije Islamska država" i pohvalio "lidersku ulogu premijera Vučića u napretku dijaloga Beograda s Prištinom".\nU pismu, saopštila je Vlada, Keri "posebno naglašava zahvalnost Srbiji na njenoj posvećenosti međunarodnom miru i odlučnosti da se suprotstavi ovoj terorističkoj organizaciji".\nKeri je uz to, piše u saopštenju Vlade Srbije, "pohvalio lidersku ulogu premijera Vučića u napretku dijaloga Beograda s Prištinom i ocenio da bi puna primena Briselskog sporazuma iz aprila 2013. godine znatno doprinela ubrzanju procesa evropskih integracija Srbije i donela veću stabilnost regionu".\n"Sjedinjene Američke Države su spremne da tesno sarađuju sa Republikom Srbijom tokom njenog predsedavanja Organizacijom za evropsku bezbednost i saradnju 2015. godine" - prenosi Vlada Srbije navode iz Kerijevog pisma.\n"Snažno konsultativno liderstvo OEBS-a je u ovim trenucima od posebnog značaja, s obzirom na to da se Evropa suočava sa jednim od najtežih izazova za svoju bezbednost u poslednjih nekoliko decenija", zaključuje Keri u pismu Vučiću, piše u saopštenju.


TEŠKO Desetkovani Partizan brani treće mesto, evo koga sve neće da bude u timu… - Svetionik.com\nMaxBet Sport #3237\n3237 TEŠKO Desetkovani Partizan brani treće mesto, evo koga sve neće da bude u timu…\nMirko Marković @ MaxBet Sport · 07.11.2020 11:20\nRetko se dešava da Partizan bude na trećem mestu superligaškog karavana. Posebno da u subotu uveče u Subotici mora da se bori za ostanak na trećem mestu, jer upravo Subotičani zaostaju samo tri boda za crno-belima. SRBIJA Spartak od 18 časova dočekuje Partizan, a kvota na desetkovane crno-bele u Subotici je 1.65. Tim iz Humske […] Članak TEŠKO Desetkovani Partizan brani treće mesto, evo koga sve neće da bude u timu… se pojavljuje prvo na MaxBet Sport.\nRadomir Đurović @ MaxBet Sport · 23.11.2020 19:24\nOd 2020. gpdone smo očekivali pregršt takmičenja i mnogo medalja. Planirano je da se ovog leta održe Olimpijske igre u Tokiju. Ipak, sve planove je upropastila pandemija koronavirusa. Da ovu godinu pamtimo i po nećem lepom pobrinula se Andrea Stojadinov. LIGA ŠAMPIONA: U utorak od 18:55 igraju Ren – Čelsi, a u kladionici MaxBet je […] Članak SRPSKO ČUDO U DŽUDOU Stojadinov: Posle četiri medalje za mesec dana mogu i… Pročitaj više\nRadomir Đurović @ MaxBet Sport · 23.11.2020 22:44\nProšle nedelje se ustalasalo u Srbiji posle otvorenog pisma Nemanje Vidića. Nekadašnji fudbaler Crvene zvezde, Mančester junajteda i reprezentacije naše zemlje je bez uvijanja govorio o tome šta ne valja u srpskom fudbalu. LIGA ŠAMPIONA: U utorak od 21 igraju Dinamo Kijev – Barselona, a u kladionici MaxBet je kvota na pobedu gostiju 1.70. Posle […] Članak Posle Nemanje Vidića još jedan bivši fudbaler Zvezde digao glas: Imamo lošu ligu,… Pročitaj više


eKapija | Prodaja beogradske Stare šećerane posle procene imovine - Grad želi da je otkupi\nIzvor: Tanjug | Utorak, 06.11.2018.| 13:57\nProdaja beogradske Stare šećerane posle procene imovine - Grad želi da je otkupi\nAgencija za licenciranje stečajnih upravnika objavila je ovih dana poziv za dostavljanje ponuda za procenu likvidacione vrednosti imovine Prve srpske fabrike šećera Dimitrije Tucović 1898, a predstavnici Grada Beograda ističu da su zainteresovani da u saradnji sa Republikom otkupe taj kompleks koji bi preuredili u svojevrsni kulturni centar prestonice.\nU Agenciji objašnjavaju da postoji zakonska obaveza da se pre prodaje šećerane koja je u stečaju, završi procena imovine, koju će obaviti ovlašćeni procenitelji sa licencom.\nProcedura nalaže da procenitelji dostavle svoje ponude i da nabolju ponudu za procenu imovine odabere odbor poverilaca, koji zastupa interese svih njih. Izabrani procenitelj obaviće procenu imovine, što je preduslov za pripremu postupka prodaje, navodi se u pisanom odgovoru Agencije za licenciranje stečajnih upravnika.\nViše je načina prodaje- poput javnog nadmetanja, javnog prikupljanja ponuda i neposredna pogodba, a kod oglašavanja prodaje, procenjena vrednost imovine je osnov za određivanje kako početne cene, tako i visine depozita.\nRok za procenu imovine biće određen ugovorom sa izabranim proceniteljem, a posle obavljene procene imovine, uslediće oglašavanje prodaje.\nInače, fabrika se nalazi na dve lokacije u Beogradu - u Radničkoj ulici gde se prostire na povrsini od oko 7,5 ha, i u Padinskoj Skeli na površini oko 100 hektara.\nNekada je zapošljavala 500 ljudi, a danas, pošto je radi o složenom stečajnom postupku sa značajnom imovinom, angažovano je obezbeđenje, kao i nekoliko radnika po ugovoru o delu.\nDo sada je nekoliko puta oglašena prodaja stečajnog dužnika kao pravnog lica po proceni imovine iz 2008. godine, ali nije bilo zainteresovanih kupaca i niko nije uplatio depozit, niti položio prvoklasnu bankarsku garanciju. Prodaje su proglašene neuspelim, a investitori su skrenuli pažnju da nemaju interes za kupovinu dok se ne reše imovinsko pravna pitanja. Pošto nisu uspele prodaje stečajnog dužnika kao pravnog lica, pristupilo se prodaji pokretne imovine stečajnog dužnika, odnosno opreme na obe lokacije.\nU Agenciji za Tanjug objašnjavaju da je prodata celokupna pokretna imovina stečajnog dužnika na obe lokacije, a paralelno sa prodajom pokretne imovine, pokrenuti su upravni postupci kako bi se regulisala prava korišćenja stečajnog dužnika na zemljištu u Radničkoj ulici i povraćaja oko 24 hektara građevinskog zemljišta u svojinu stečajnog dužnika na lokaciji u Padinskoj Skeli.\nStečajni dužnik je uspeo da ostvari pravo korišćenja na zemljištu u Radničkoj i da povrati oko 22 hektara građevinskog zemljišta u Padinskoj Skeli, a za ostatak je u toku upravni spor. Zemljište u Radničkoj je u vlasništvu Republike Srbije, a stečajni dužnik ima upisano pravo korišćenja na tom zemljištu.\n- Upis prava korišćenja na zemljištu u Radničkoj je preduslov za odvojenu prodaju imovine po lokacijama, pošto nije bilo zainteresovanih kupaca za celokupnu imovinu, odnosno stečajnog dužnika kao pravnog lica - ističu u Agenciji za licenciranje stečajnih uuoravnika.\nProcenom imovine, stvoriće se uslovi za postupak oglašavanja prodaje nepokretne imovine posebno na lokaciji u Radničkoj, a posebno na lokaciji u Padinskoj Skeli. Ovakav način odvojene prodaje ima za cilj da se unovči imovina i da se namire poverioci kojima je utvrđeno potraživanje u što većem procentu, navode u Agenciji.\n- Kada procena imovine bude zavrsena, Grad i Republika javiće se na tender za kupovinu Šećerane, koji bude objavio stečajni upravnik - najavio je zamenik gradonačelnika Beograda Goran Vesić.\nKompleks Šećerane je izuzetno značajan zato što ima status spomenika kulture, rekao je Vesić za Tanjug.\n- Naša ideja je da posle kupovine raspišemo međunarodni konkurs za uređenje kompleksa Stare šećerane, da obnovimo objekte se tu nalaze i da to bude mesto u kome će biti pozorišta i drugi kulturni sadržaji, mesta za IT industriju, kreativne habove, izložbeni prostori, da to bude neka vrsta novog kulturnog centra Beograda - pojasnio je Vesić.\nNaveo je da ne postoji drugi način da se sačuva taj kompleks i izrazio očekivanje da će nekoliko meseci, možda pola godine, biti potrebno da Grad i Republika otkupe Šećeranu. Ponovio je da će nakon toga biti raspisan međunarodni konkurs za uređenje tog kompleksa i dodao da se objekti neće obnovljati svi ođednom, već postepeno.\n- Obnavljaćemo objekat po objekat i polako ih stavljati u funkciju. Tamo se trenutno nalazi pozorište KPGT koje će tu i ostati, ali biće prostora i za druga pozorišta i druge kulturne sadržaje - dodao je Vesić.\nInače, namena objekata na lokaciji u Radničkoj ulici definisana je generalnim i detaljnim urbanističkim planom za prostorno-kulturno istorijsku celinu Topčider.\nPrvu srpsku fabriku šećera pratila je neobična i turbulentna istorija. Izgradnja fabrike omogućena je na osnovu Zakona o potpomaganju domaće industrije iz 1898. Tada su se na oglas o izgradnji industrijskog kompleksa javili i zainteresovani iz Japana, Belgije, Engleske, Nemačke i Austrije. Fabrika je u vlasništvu stranog kapitala bila od 1899. do 1918. godine, a zbog nerentabilnosti proizvodni proces u fabrici je zaustavljen 1902.\nU Prvom svetskom ratu šećerana je teško oštećena, a potom je prešla pod upravu Ministarstva pravde, sve do 1925. godine, kada dobija naziv Državna fabrika šećera na Čukarici. U bombardovanju 1941. godine ponovo je oštećena, a od 1945. godine do početka devedesetih godina 20. veka fabrika je bila u društvenom vlasništvu.\nIndustrija šećera i vrenja "Dimitrije Tucović" 1969. godine postaje deo Beogradskog poljoprivrednog kombinata (PKB). Šećer se na Čukarici proizvodio do 1983. godine, posle čega je proizvodnja izmeštena u Padinsku Skelu.\nDeo šećerane nije uništio zub vremena zahvaljujući pozorištu KPGT koje je pre 22 godine tu izvelo prvu predstavu.\nFabrika šećera Dimitrije Tucović 1898 Beograd\nKPGT Tetar Beograd\nStara šećerana Beograd\nStara šečerana na Čukarici\nDržavna fabrika šećera na Čukarici\nprodaja Stare šećerane\nprostorno kulturno istorijska celina Topčider\nStara šećerana u stečaju\nupis prava korišćenja na zemljištu\nZakon o potpomaganju domaće industrije iz 1898\nUnapređenje poslovnog okruženja za nemačke firme u Srbiji 25.02.2021.\nKompanija Geberit beleži značajan rast prodaje uprkos krizi 25.02.2021.\nSrbija se zadužila milijardu evra - Novi uspeh naše zemlje na tržištu kapitala, kaže Mali 25.02.2021.


Najtužniji legendarni fudbalski praznik do sada\nNajlepši praznik fudbala, a naročito u Engleskoj jeste 26. decembar, poznat i kao “Boksing dej“. U ovogodišnjem izdanju popularnog fudbalskog događaja stadioni će biti bez navijača, što je tužan dan za sport.\nPrvog dana poslije Božića, rijeke navijača, porodično, u krugu prijatelja, rodbine, svi idu na utakmicu svog omiljenog tima. Tada se igra najveći broj utakmica u jednoj zemlji godišnje, u prevodu, igra baš svaki tim od najnižeg do najvišeg ranga.\nZbog toga, danas kada na tribinama ne smiju da prisustvuju navijači, ovo je najtužniji “Boksing dej” do sada.\nZbog pandemije virusa korona, tačnije i pojave novog soja u Velikoj Britaniji, samo grad Liverpul smije da otvori kapije i to za maksimum 2,000 navijača.\nU prevodu, samo će na mečevima Liverpul-Vest Bromvič Albion i Everton-Mančester siti u ponedjeljak, smjeti da prisustvuje do 2,000 navijača.\nPrethodni članakBenitez prva meta slavnog ruskog kluba\nNaredni članakNajava 15. kola Premijer lige: Boksing dej i fudbalsko ludilo\nDžikić: “To što su četiri puta osvojili ovo takmičenje, sasvim dovoljno govori o jačini Valensije”


Ministar poručio pekarima\nMogu sami da otkupe pšenicu\nBEOGRAD (Tanjug) - Republički ministar trgovine Slobodan Milosavljević izjavio je juče, reagujući na zahtev Unije pekara da im se omogući kupovina pšenice iz robnih rezervi namenjene za izvoz, da pekarima niko ne brani da se organizuju i otkupljuju pšenicu, jer je trgovina tom žitaricom slobodna.\nUnija pekara juče je zatražila da im se omogući kupovina pšenice "po izvoznoj ceni od 4,5 dinara za kilogram", kako bi se hleb prodavao po 10 dinara. Oni su najavili spremnost da otkupe celokupnu ovogodišnju pšenicu koju je Direkcija za robne rezerve otkupila od proizvođača.\nMilosavljević je istakao da u navodima predsednika Unije pekara Đorđa Ilića ima puno toga "što, najblaže rečeno, nije istina", jer, u prvom redu, nisu tačni navodi da je pšenica izvezena po toj ceni, niti je gubitak na njenom izvozu iznosio 50 miliona dolara.\n"Izvoz pšenice je rađen u kompenzaciji za sirovu naftu i, zbog kretanja cena na tržištu, ispalo je da je cena za našu pšenicu bila viša i to ne za malo - pet do 5,20 dinara za kilogram. Definitivan obračun će se znati kada se sva ta nafta preradi i proda", rekao je on.\nMinistar Milosavljević je ocenio da Unija pekara može da se, otkupom viškova pšenice u Vojvodini, koji iznose između 70.000 i 100.000 tona, organizuje i otkupi je jeftinije, čime bi sigurno i hleb bio jeftiniji.\n"Cena te pšenice se sada kreće 5,5 do šest dinara za kilogram. To je znatno niža cena od one po kojoj otkupljuje Republička direkcija za robne rezerve. Niko im ne brani da se slobodno organizuju i pokupuju pšenicu, pa posle prodaju jeftiniji hleb", poručio je Milosavljević.


Beta 25. februara 2020. 16:55\nRuski transportni avion Antonov sleteo je danas na batajnički aerodrom „Pukovnik pilot Milenko Pavlović“ sa novom isporukom sistema protivvazdušne odbrane Pancir S1, preneo je portal Sputnjik.\nPo navodima portala, drugi deo ruskog PVO sistema dopremljen je u Srbiju avionom An-124 Ruslan registarskih oznaka RA-82038, koji je prošle subote već isporučio prvi deo tog sistema na batajnički aerodrom.\nSporazum o nabavci baterije sistema Pancir, Srbija i Rusija zaključile su 2019. godine.\nArtiljerijsko-raketni sistem za protivvazduhoplovna dejstva Pancir S1 namenjen je za protiv-vazdušnu odbranu objekata od izvidjanja i dejstva iz vazdušnog prostora, kao i za zaštitu PVO jedinica i drugih sredstava ratne tehnike.\nKako je plavuša slomila ruku dok je sakupljala lišće?!\nPala je s drveta!


Uskoro puštanje u saobraćaj dionice auto-puta Doboj-Prnjavor – Glas Regije\n– Nadam se da će ova dionica ubrzati privredni razvoj cijele regije i dokazati svoju važnost, kao što je pokazala i za ukupan razvoj regije, Srpske i BiH – rekao je Čubrilović novinarima u Johovcu, kod Doboja, nakon obilaska radova zajedno sa ministrom saobraćaja i veza Srpske Neđom Trninićem i direktorom preduzeća “Autoputevi Republike Srpske” Dušanom Topićem.\n– Imamo koridor ‘Pet ce’, pravac prema sjeveru, veza sa Budipeštom, te Doboj-Banjaluka prema Zagrebu i zapadnoj Evropi, što će doprinijeti bržem privrednom razvoju i ubrzati neke procese na ovim prostorima – rekao je Čubrilović.\nMinistar saobraćaja i veza Srpske Neđo Trninić zadovoljan je dinamikom završnih radova na dijelu auto-puta Doboj-Prnjavor od oko 36 kilometara, koji bi trebalo da bude otvoren krajem jula.\nMinistar je istakao da je zbog klizišta i kiša pomjeren prvobitni rok završetka u maju, ali da troškovi neće “poremetiti krajnju cijenu”.\nDirektor Preduzeća “Autoputevi Republike Srpske” Dušan Topić rekao je da su u toku završni radovi i da će biti ispoštovani predviđeni rokovi prve faze auto-puta Doboj-Banjaluka.\nNa gradilištu je trenutno uposleno oko 300 radnika. Dionica Banjaluka-Prnjavor finansira se iz kreditnog ugovora sa Evropskom investicionom bankom u iznosu od 160.000.000 evra.\nDoboj, Nedeljko Čubrilović, Neđo Trninić\n« U ponedjeljak počinje isplata junskih penzija\nPredložen pritvor za uhapšene u akciji “Svjedok” »\n17. Oktobra 2019., 22:07


RTS :: Pet eksponata iz Srbije na Vizantijskoj izložbi\nKultura Pet eksponata iz Srbije na Vizantijskoj izložbi\nsreda, 01. okt 2008, 17:24 -> 17:51\nPet eksponata iz Srbije na Vizantijskoj izložbi\nNa velikoj izložbi "Vizantija 330-1453", koja će biti otvorena 25. oktobra u londonskoj Kraljevskoj akademiji umetnosti, biće izloženo i pet vrednih eksponata iz Srbije, najavljeno je u Muzeju primenjene umetnosti.\nViši kustos Muzeja primenjene umetnosti Milica Cukić je rekla da su za tu izložbu spremljena četiri eksponata iz muzejske kolekcije, a jedan iz Pećke patrijaršije.\nIz Peći će "putovati" zvono iz 1432. godine, koje je vlastelin Rodop poklonio sedištu srpskog patrijarha i jedinstveni je primer iz tog vremena, pošto su Turci u 17. veku pretopili najveći deo crkvenih zvona u Srbiji za izlivanje oružja.\nOdabrana je i bronzana kadionica, koja je služila za noćne službe u Hilandaru i redak je primerak srednjevekovne vizantijske primenjene umetnosti.\nNajvredniji eskponati su Ikona Svetog Dimitirja, koja je izrađena na Svetoj Gori, na prelasku iz 14. u 15. vek, i redak je primer slikarstva moravske škole u malom formatu. Tu je i okovana kameja sa Hristom Pantokratorom iz 13. veka, koja ima svoj pandan u Hilandaru i na njoj je Bogorodica Odigitrija.\nOsim predmeta namenjenih crkvenim obredima, u Lonodon će otići i vizantijski paradni mač s kraja 14. veka, ukrašen zlatom, koji je izuzetno redak i dragocen primerak vizantijskog oružja i zbog starosti i zbog očuvanosti.\nNa izložbi, koja će biti otvorena do 22. marta, kao prva velika smotra vizantijske umetnosti u poslednjih pola veka, moći će da se razgleda 300 eksponata iz više od 80 kulturnih institucija iz celoga sveta, uključujući dragocenosti iz Crkve Svetog Marka u Veneciji, iz ruskih muzeja, muzeja SAD, Egipta...\nLondonska Akademija umetnosti realizuje ovu izložbu u saranđi sa muzejem Benaki u Atini, koja isključivo čuva eksponate nastale tokom 1000 godina trajanja Romejskog carstva.


Dan: 20. Aprila 2013.\n20. Aprila 2013. 19. Avgusta 2020. Arhiva Visoko.co.ba\nRukometaši Bosne-Prevent su doživjeli poraz u okviru pretposljednjeg kola Premijer lige od Čelika u Zenici sa 37:35 i tako su definitivno ispali iz društva premijerligaša. Na poluvremenu je Čelik imao vodstvo od 20:16, u drugom dijelu je Bosna uspjela preokrenuti rezultat i povesti sa dva gola razlike, ali je u finišu uslijedio neshvatljivi pad i …\nNa prijedlog Ministarstva za boračka pitanja, Vlada Zeničko-dobojskog kantona na svojoj 107. sjednici usvojila je izmjene i dopune Uredbe o prednosti u školovanju branilaca i članova njihovih porodica i Odluke o proširenom obimu prava iz oblasti zdravstvene zaštite za branioce i članove njihovih porodica. Ovim izmjenama proširuje se obim prava boračke populacije te usklađuju njihove …\nNa 108. sjednici Vlade Zeničko-dobojskog kantona usvojen je Program izrade planskih dokumenata na području Kantona za period 2013-.2016, koji će izraditi Kantonalni zavod za urbanizam i prostorno uređenje. Ovi planovi odnose se na prostorno uređenje svih općina s područja Kantona te će zahtijevati ne samo znatna finansijska sredstva već i dodatne poslove i aktivnosti Ministarstva …\nNa svojoj 107. sjednici Vlada Zeničko-dobojskog kantona usvojila je Informaciju o ostvarenim prilivima za period januar-mart 2013. godine koji iznose ukupno 50,9 miliona KM. Kako je planom utvrđeno da je za normalno funkcioniranje Kantona potrebno mjesečno 22,8 miliona KM, to znači da u planiranim prilivima nedostaje 18 miliona u prva tri ovogodišnja mjeseca. Ova Informacija, …


Bazen koji se nalazi u okviru spa centra, pruža gostima mogućnost relaksacije i opuštanja nakon napornog dana. Da bi ugođaj bio potpun, ne propustite priliku da uživate u našem đakuziju. Bazen sa svetlećim efektima, Water-jet sistemom za plivanje u mestu i vodopadom učiniće vaš boravak i opuštanje nezaboravnim.Kombinovanjem bazena sa saunom ili parnim kupatilom oslobodite Vaše telo stresa i negativne energije. Počnite ili završite dan na najbolji način.\nParno kupatilo je vrsta saune u kojoj je zastupljena visoka vlažnost vazduha koja se kreće do 100 % i temperaturom koja se kreće od 40°C do 50°C. Pomažu prevazilaženje stresova svakodnevnog života, opuštanje i sticanje nove snage kao i poboljšanje opšteg fizičkog i mentalnog blagostanja. Predviđen boravak u parnom kupatilu se kreće od 5 do 20 minuta u zavisnosti od subjektivne podnošljivosti velike vlažnosti u kombinaciji sa visokom temperaturom.\nSauna je savršeno mesto za uživanje i opuštanje, a ujedno ima i terapeutsko dejstvo. Boravkom u sauni vaše telo se oslobađa štetnih materija i napetosti, jača se imuni sistem i poboljšava celokupno stanje organizma. U hotelskom Spa centru nalazi se suva finska sauna sa optimalnom temperaturom između 90 i 110 C°, dok je vlažnost vazduha oko 40%. U ovakvim uslovima pospešuje se znojenje i na taj način vrši detoksikacija organizma.


GRAĐANI TEMERINA TRAŽE BEZBEDNOSNE KAMERE: Posle niza incidenata ne osećaju se sigurno, paljena su im vozila, bačena bomba na teretanu\nstrah u mestu pored novog sada\n04.05.2019. 16:55h 04.05.2019. 16:55h\nMeštani Temerina pokrenuli su peticiju kojom zahtevaju da se u ovom mestu postave bezbednosne kamere, a inicijativa je pokrenuta posle niza nemilih događaj, zbog kojih se građani opštine kraj Novog Sada ne osećaju bezbedno.\nTemerinci se danas okupljaju u Ulici Petra Drapšina, ispred broja 98, gde će do 22 časa potpisivati peticiju u okviru akcije za bezbednost "Temerin mesto pod video nadzorom". Potpisivanje će se nastaviti i u nedelju, 5. maja, od 8 do 14 časova, ispred Mesne zajednice "Staro Đurđevo", kaže za 021.rs jedan od inicijatora peticije Milan Radić, kojem je pre nekoliko dana bačena bomba na teretanu. Kako objašnjava, peticiju pokreću građani Temerina samoinicijativno, u nameri da se policijskoj upravi pomogne u lakšem obavljanju posla, odnosno u razotkrivanju zločina. "Na ovaj korak smo se odlučili zbog osećaja nebezbednosti. U poslednje vreme se desilo mnogo toga, paljena su vozila, bomba koja je bačena na teretanu je samo kap u čaši, ali i katalizator da se ovakva inicijativa pokrene.\nLjudi iz policijske uprave nemaju alat kako bi mogli da dođu do nekih rešenja.\nOvo je građanska inicijativa kako bi se pomoglo policajcima da lakše obavljaju svoj posao i da dođu do saznanja ko su izvršioci kriminalnih dela", poručuje Radić. Kako objašnjava, građani nemaju nameru da odlučuju na kojim mestima bi trebalo da se postave bezbednosne kamere, već bi odluke u vezi sa tim prepustili predstavnicima Opštine i pripadnicima Ministarstva unutrašnjih poslova. Njihova ideja je da pomognu Opštini u nabavci sredstava, ukoliko je to potrebno, te da se nakon toga raspiše javna nabavka za bezbednosne kamere. "Ukoliko o tome razmišljam iz ugla građana, mislim da bi kamere trebalo da budu postavljene na najvažnijim saobraćajnicima i raskrsnicama, kako bi mogle da zabeleže šta se dešava na centralnim mestima. Svakako, kontrolu nad serverom ne bi trebalo da imaju fizička lica ili kompanije, već pripadnici policijske uprave, koji bi informacije mogli da koriste za obavljanje svakodnevne delatnosti. Dakle, ono što već postoji u većim mestima. Mi kao građani bismo se osećali mnogo bezbednije, jer Temerin trenutno nije najbezbednija sredina", zaključuje sagovornik. Građani će nastaviti sa potpisivanjem peticije i u narednim nedeljama, nakon čega će potpisi meštana biti predati nadležnima u Opštini.\nBOMBOM NA FITNES CENTAR: Eksplozija odjeknula Temerinom, lokal potpuno uništen


NA NAPLATNIM KUĆICAMA ODJEKNULA JAKA EKSPLOZIJA, SAOBRAĆAJ PREUSMJEREN | Hayat.ba\nNA NAPLATNIM KUĆICAMA ODJEKNULA JAKA EKSPLOZIJA, SAOBRAĆAJ PREUSMJEREN\nU Srbiji na naplatnim kućicama kod Šimanovaca, u smjeru prema Šidu, eksplodirao je kamion.\nOčevidac koji se zatekao na licu mjesta javio je da se začula jaka eksplozija i da je saobraćaj u prekidu.\nKako je JP “Putevi Srbija” objavilo na svom zvaničnom Twitter nalogu, saobraćaj se usmjerava preko Šimanovaca.\n– Auto-put E-70, dionica Šimanovci – Pećinci, na 1 km od naplatne stanice Šimanovci, u smjeru od Beograda ka Šidu – obustava saobraćaja zbog teretnog vozila koje se zapalilo. Saobraćaj se preusmjerava preko Šimanovaca – saopštilo je ovo preduzeće.


Hoće li frilenseri dobiti mesto u radnoj grupi ministarstva koja može da im reši status? – Startit\n„Sada je pravi trenutak da se radno-pravni satatus frilensera definiše.”\nDa li će frilenseri naći svoje mesto u radnoj grupi za izmenu Zakona o radu, koja bi trebalo da bude formira za mesec dana, kako je najavila Dragana Savić iz Ministartva za rad?\n„Zakon je trebalo da bude usvojen do kraja ove godine, ali kao što znamo to se nije desilo. Kolege iz sektora za rad će kontaktirati sa socijalnim partnerima u narednom periodu”, navela je Savić na panelu Centra za demokratiju.\nUpravo među tim socijalnim partnerima bi trebalo da se nađu i frilenseri. Takav predlog će podneti Udruženje radnika na internetu, kaže pravna savetnica tog udruženja Katarina Pavlović za Startit Dnevnik. Nada se će ih druge organizacije podržati u toj nameri.\n„Osnovna stvar u rešavanju statusa frilensera jeste da se krene upravo od ovog Zakona, pa tek onda da se definišu poreske obaveze. Naš zahtev je da se pre svega napravi definicija frilensera, kao i da se urede postojeća prava iz Zakona i srodnih propisa tako da budu primenjiva na frilensere. Sada je pravi trenutak da se radno-pravni status frilensera definiše”, navodi Pavlović.\nKako je Branka Anđelković, osnivačica i direktorka programa Centra za istraživanje javnih politka, ranije ukazala za Startit Dnevnik, jedan od najvećih problema je taj što su digitalni radnici u radno-pravnom sistemu Srbije potpuno nevidljivi kao radnici i na njih nije moguće primeniti nijedan od postojećih oblika angažovanja. Zato sam Centar već godinama zagovara da se u samom Zakonu proširi definicija radnika, a tako nešto bi mogli da se desi već naredne godine.


Zaposlenje nakon završene agroekonomije - BOŠ Karijera\nZaista je pohvalno je što imaš odličan uspeh, to će ti značiti prilikom konkurisanja za upis na fakultet ali je dobro i zbog toga što si stekla znanja i veštine koja ti mogu pomoći tokom upisa i studiranja fakulteta u oblasti ekonomije.\nPrema informacijama koje su napisane na sajtu, stručnjaci profila agroekonomije mogu se zapošljavati u preduzećima i raditi u: područjima organizacije proizvodnje i prerade, marketinga i prevoza poljoprivredno-prehrambenih proizvoda i ostalih sredstava za proizvodnju, sirovina i pomoćnog materijala namenjenog poljoprivredi kako u malim i srednjim preduzećima, tako i u velikim poslovnim sistemima poljoprivrede i prehrambene industrije, u bankama pri kreditiranju proizvodnje, osiguravajućim društvima, pri osiguranju proizvodnje i osnovnih sredstava, sudskim veštačenjima, predstavništvima, razvojnim, carinskim i sličnim službama, u agencijama za računovodstvo, vladinim agencijama, poljoprivrednim stručnim savetodavnim službama, zavodima za poljoprivredu, udruženjima proizvođača, u područjima organske proizvodnje, a osposobljeni su i kao menadžeri da organizuju i upravljaju radom pojedinih delova i celine u okviru agrobiznisa i primenjuju statističke metode i vrše kompjutersku obradu podataka. Mogu vršiti poslove edukacije (srednje obrazovanje), raditi u nauci i razvoju i na poslovima vezanim za inspekcijske poslove u državnim organima, upravama prihoda i na poslovima utvrđivanja poreza na prihod, posebno u oblastima kojima dominiraju prihodi od poljoprivrede, šumarstva i vodoprivrede.\nŠto se tiče tvog drugog pitanja, zanimanja za koja te pripremaju studije agroekonomije se razlikuju od studija ekonomije po tome što su usmerena na ekonomiku poljoprivrede i prehrambrene industrije. Po spisku predmeta, mogu da primetim da su u program studija uključeni i neki opšti ekonomski predmeti. S obzirom na to, moguće je da tokom ovih studija stekneš i znanja koja se odnose i na druge oblasti ekonomije i koja ti mogu pomoći da dobiješ posao i u nekoj drugoj oblasti. Ono što bi moglo da ti predstavlja prepreku tiče se formalnih uslova za određene pozicije, koji se ponekad ističu u konkursima. Odnosno, ukoliko je naglašeno da kandidati treba da imaju završene studije ekonomije, bilo bi teže da prihvate tvoju prijavu u procesu selekcije. To ne znači nužno da ne bi mogla da se baviš poslovima u vezi sa ekonomijom, već samo da bi to u određenim slučajevima i za pojedine pozicije bilo teže. Pored zapošljavanja, postoji opcija i samozapošljavanja, gde ne bi bile toliko važne tvoje formalne kvalifikacije. Takođe, uvek postoji opcija da kroz proces neformalnog obrazovanja, učestvovanje u različitim obukama i praksama, proširiš svoje znanje i veštine u oblasti ekonomije koje te interesuju i da tako povećaš sebi šansu za zapošljavanje.


Nadovezujući se na Phantom GT model, Nike Phantom GT2 Pro FG fudbalske kopačke imaju unapređen dizajn i teksturu koja vam pomaže da kontrolišete kretanje lopte. Predviđene su za fudbal na čvrstoj podlozi, pa omogućavaju optimalnu stabilnost i trakciju. Njihov dizajn stavlja akcenat na savršeno konstruisano gornjište sa prianjajućom teksturom prednjeg dela koja povećava performanse igre. Flyknit pletena konstrukcija se savršeno prilagođava stopalu, pružajući mu sigurnu podršku tokom kretanja. Fleksibilan potplat redukuje težinu bez uticaja na stabilnost, dok strateški postavljeni kramponi omogućavaju izdržljivu trakciju. Asimetrični sistem vezivanja postavljen je bočno, ostavljajući veću površinu za neometano šutiranje. Specifikacija: Fudbalske kopačke za odrasle Za igru na čvrstim podlogama Upotreba na delimično mokrim terenima sa kratkom travom Gornjište: Flyknit tekstil Asimetričan sistem pertlanja Potplat sa kramponima za stabilizaciju kretanja .\nNadovezujući se na Phantom GT model, Nike Phantom GT2 Pro FG fudbalske kopačke imaju unapređen dizajn i teksturu koja vam pomaže da kontrolišete kretanje lopte.


"Put koji je pred nama je dug, imaćemo prepreke i napravićemo neke greške, ali imamo plemenit cilj", poručio je Aljbin Kurti lider Pokreta Samoopredeljenje - kosovske političke opcije koja je, prema preliminarnim rezultatima Centralne izborne komisije, osvojila najveći broj mandata na vanrednim parlamentarnim izborima.\nAmbasada Sjedinjenih Država: Ohrabruje izlaznost na izbore\nAmbasada Sjedinjenih Država u Prištini saopštila je da je, kako je navedeno, ohbrabrujuća brojnost građana koja je u miru glasala - uprkos lošem vremenu i pandemiji koronavirusa.\n"Važno je Centralnoj izbornoj komisiji i drugim institucijama Kosova pružiti vreme i prostor za brojanje glasova i obavljanje posla", saopšteno je na Fejsbuk stranici američke ambasade u Prištini.\nPokret koji predvodi, na osnovu 90 odsto prebrojanih listića, osvojio je 47,75 odsto glasova. Za Demokratsku partiju Kosova glasalo je 17,34 procenata, Demokratski savez Kosova 13,41 posto, dok je Alijansa za budućnost Kosova osvojila 7,60 procenata glasova građana koji su izašli na birališta.\nPrema podacima Centralne izborne komisije Kosova na izbore je izašlo 47 odsto građana sa pravom glasa.\n"Nećemo se nikome svetiti, ali ćemo tražiti pravdu. Svako od nas mora preuzeti odgovornost koja nam pripada kako bismo učinili svoju zemlju mogućom za život“, rekao je Kurti, objavila je Radio televizija Kosova.\nKurti, bivši premijer kome je marta 2020. izglasano nepoverenje, poručio je da dijalog koji Kosovo i Srbija vode posredstvom Evropske unije, neće biti prioritet vlasti koju eventualno bude predvodio.\n"Dijalog sa Srbijom je na šestom ili sedmom mestu. Naš prioritet su pravda i zapošljavanje", rekao je Aljbin Kurti.\nZa formiranje vladajuće većine potrebno je obezbediti saglasnost 61 poslanika. Verovatno je Samoopredeljenju za to potreban jedan postizborni partner.\nHoti: Preuzeću odgovornost\nAvdulah Hoti, dosadašnji kosovski premijer iz Demokratskog saveza Kosova (DSK), izjavio je da izborni rezultati nisu ispunili očekivanja partije koju je predstavljao na izborima.\nBićemo branioci interesa države kao konstruktivna opozicija: Avdulah Hoti\n"Preuzimam punu odgovornost za rezultate i razgovaraću sa partijskim organima. Očekujem da Centralna izborna komisija što pre završi proces prebrojavanja glasova. Uvek sam zahvalan na prilici koju mi je pružio DSK i želim da kažem da ćemo biti branioci interesa države kao konstruktivna opozicije“, objavio je Hoti na društvenoj mreži Fejsbuk.\nKako je ocenio Kosovo je završilo demokratski proces.\nHodžaj: Nećemo sa Samoopredeljenjem\nEnver Hodžaj, lider Demokratske partije Kosova (DPK), izjavio je da su se građani Kosova izjasnili i da se njihova volja mora poštovati.\n"Čestitam Samoopredeljenju na rezultatu i pozivam ih da rade na jačanju države Kosovo. DPK neće biti deo vlade sa Pokretom Samoopredeljenje, jer smo daleko od naših političkih usmerenja", rekao je Hodžaj - prenosi Radio televizija Kosova.\nHodžaj je dodao da je Kosovu potrebna stabilnost, a kako je rekao, stranka koju predvodi se obavezuje da će biti faktor stabilnosti.\nHaradinaj: Samoopredeljenje je pobednik\nRamuš Haradinaj, lider političke partije Alijansa za budućnost Kosova, izjavio je da će Pokret Samoopredeljenje biti pobednik izbora na Kosovu.\n"Sve ukazuje na Samoopredeljenje. Konstatujemo njihovu pobedu", rekao je Haradinaj obraćanju novinarima.\nHaradinaj je procenio da je stranka koju predvodi osvojila oko 10 procenata glasova.\nVučić: Čestitam našem narodu\nAleksandar Vučić, predsednik Srbije, čestitao je Srpskoj listi - političkoj stranci na Kosovu koja uživa podršku zvaničnog Beograda, izborni rezultat na vanrednim kosovskim parlamentarnim izborima.\n„Da čestitam našem narodu ako su osvojili deset mandata“, rekao je Vučić u emisiji "Hit Tvit" na televiziji Pink - mediju bliskom aktuelnim vlastima u Srbiji koje predvodi Vučićeva Srpska napredna stranka.\n"Nadao sam se pobedi Srpske liste i to je važna stvar i dobra vest", rekao je predsednik Srbije.\nNadao sam se pobedi Srpske liste i to je važna stvar i dobra vest: Aleksandar Vučić\nPrethodno je Goran Rakić, predsednik Srpske liste, izjavio je da je prema preliminarnim rezultatima - partija koju predvodi osvojila deset mandata u Skupštini Kosova rezervisanih za srpsku zajednicu.\nRakić je rekao da je 99 odsto građana Kosova pripadnika srpske zajednice glasaolo za Srpsku listu. Naveo je i da je učinak te partije bolji nego na prethodnim izborima.\nCentralna izborna komisija: Glasanje po planu i bez problema\nCentralna izborna komisija Kosova objavila je da je izlaznost na izborima od 47 odsto bila veća od odziva građana na prethodnim - održanim 2019. godine.\n"Kosovo je pokazalo kako treba organizovati izbore, uprkos mnogim izazovima. Hvala građanima koji su bili primer demokratskog društva", izjavila je Valjdete Daka tokom obraćanja novinarima.\nGrađani su birali 120 poslanika osmog saziva Skupštine Kosova. Centralna izborna komisija je tokom dana objavila da se glasanje odvijalo po planu i bez problema.\nNadmetalo se 28 političkih subjekata, od kojih 21 politička stranka, dve koalicije i 5 građanskih inicijativa. Od srpskih političkih subjekata na izborima učestvuju „Srpska lista“ i dve Građanske inicijative - „Za slobodu pravdu i opstanak“ i „Srpski demokratski savez“.\nU sredinama sa većinskim srpskim stanovništvom građani su organizovano i masovno izađu na glasanje. U Severnoj Mitrovici stotinak građana predvodio je predsednik Srpske liste Goran Rakić, a u Gračanici nešto manje ljudi gradonačelnik Gračanice i član predsedništva Srpske liste Srđan Popović.\n„Svaki izbori na Kosovu i Metohiji su za nas istorijski tako će biti i ubuduće. Drago mi je da naš narod na ovim prostorima ima svest da braniovaj prostor i izbori su danas jedini legitimni način da to urade“, kazao je nakon glasanja Srđan Popović.\nI predstavnici Romske inicijative predvodili su u Gračanici veću grupu ljudi, među kojima je bilo Roma, ali i Srba, uglavnom zaposlenih u Javno komunalnom preduzeću „Ekologija“.\n„Nadam se da će ovi preveremeni parlamentarni izbori doneti boljitak prevashodno za romsku zajednicu, ali i za sve ostale zajednice. Da ćedolaskom proleća doći bolji dani za sve zajednice i da će život svih nas biti bolji. To je jedina poruka od strane mene i strane Romske inicijative“, rekao je kandidat za poslanika „Romske inicijative“ Gazmen Salijević.\nKandidatkinja za poslanicu ispred građanske inicijative „Za slobodu, pravdu i opstanak Rada Trajković, na glasanje je došla sama.\n„Naša želja je u stvari da izlaskom na izbore pokušamo da animiramo građane srpske nacionalnosti da glasaju za umanjenje glasa i moći gospodina Vučića s obzirom nažalost da ovaj prostor po dolaskom njega na vlast se suočava sa nečim što je otežavanje života Srba kroz iseljavanje i povlaćenje svih srpskih institucija sa ovog prostora“, rekla je novinarima nakon glasanja Rada Trajković.\nBiračka mesta u Gračanici obišao je i ambasador SAD na Kosovu Filip Kosnet.\n„Sjedinjene Države ne preferiraju nijednog kandidata ili ishod, neki će vam to reći, ali oni nisu u pravu. Naša želja je da izbori budu slobodni i fer za sve građane Kosova. Ako građani imaju informacije o neregularnostima na izborima i kriminalnim aktivnostima ili pritiscima u izbornom procesu, bilo kakve informacije, idite do tužioca, do izbornih vlasti ako ne želite da idete tamo, ako se ne osećate komforno onda idite do novinara koji će biti u stanju da ispričaju vašu priču, ali ej važno da građani urade sve što mogu da obezbede da ovi izbori budu sigurni, slobodni i fer“, rekao je Kosnet.\nU Prištini su glasali i lideri najvećih albanskih partija koji su poručili da reč imaju građani.\n"Danas je dan kada govore građani, a ne mi političari. Mislimo da su građani pred opcijom ekonomskog oporavka ili pred maglom i međunarodnom izolacijom. Radujem se presudi koju će danas doneti tokom dana. To je najvažnija presuda“, rekao je lider Demokratkse partije Kosova Enver Hodžaj nakon glasanja.\n"Građanima je potrebna demokratija, institucijama legitimitet. Ovo je prilika i šansa koja mora da se iskoristi, Kosovo se kao nezavisna država vraća ljudima, sa ljubavlju prema zemlji izađite da glasate. Kampanja je prekjuče završena, danas reč imaju građani", rekao je lider Pokreta Samoopredeljenje Aljbin Kurti.\nPravo glasa na ovim osmim po redu parlamentarnim izborima od 1999. godine imalo je 1 794 862 glasača. Učestvovalo je 28 političkih subjekata, od kojih 21 politička stranka, dve koalicije i 5 građanskih inicijativa. Od srpskih političkih subjekata na izborima su učestvovovali Srpska lista i dve Građanske inicijative - Za slobodu pravdu i opstanak i Srpski demokratski savez.


Vesti online / Vesti / Svet / Mogu li ruske vojne vežbe da se pretvore u rat?\nMogu li ruske vojne vežbe da se pretvore u rat?\nCNN je u nedavnom članku analizirao ruske namere i velike vojne vježbe koje ta zemlja sprovodi. Kako je navedeno, zapadni susedi Rusije i Belorusije zabrinuti su zbog njihove vojne vježbe "Zapad" jer ona liči na pripreme za rat sa NATO.\nI predsednik Rusije prati šta se dešava na vojnim polgonima: Vladimir Putin\nZbog toga se tim vojnim manevrima posvećuje posebna pažnja, a oko njih su nastale i brojne priče. Vojne vežbe se održavaju svake četiri godine, a u zapadnim medijima se za one iz 2009. godine objavilo da su se završile simuliranim napadom na glavni grad Poljske Varšavu, iako za to ne postoje dokazi.\n* NATO: Rusija nas provocira\n* NATO u panici: Evo, čekamo upad ruskih trupa u Ukrajinu\nOvogodišnji "Zapad" važan je jer će ga rosmatrati Sjedinjene Američke Države, NATO, a posebno države uz granicu Rusije i Belorusije, kako bi saznali što je više moguće o ruskim kapacitetima i vojnim postupcima. Kako navodi CNN, Rusija je već ranije velikim trupama napala Gruziju i Ukrajinu, a susedne zemlje boje se da bi sada "Zapad" mogao da posluži kao još jedna ruska vojna pustolovina.\nU vežbu je uključena i Belorusija koja se nalazi u teškom položaju. Službeno je ruski saveznik, ali ne deli moskovski antagonizam prema Zapadu, želi da ostane neutralna u ruskim sukobima s NATO, a tokom vežbe nastoji da bude otvorena prema Zapadu.\nVlasti iz glavnog grada Minska pozvale su službene posmatrače iz brojnih zemalja i svetskih organizacija, te medije da posmatraju delove vežbe. To se verovatno ne sviđa Rusiji koja se nije oglasila o tim vojnim aktivnostima, piše CNN.\nŠuškanja u medijima\nPojavljuju se i brojne teorije o ruskim namerama u vezi s ovom vežbom, od napada na susedne zemlje NATO, do ostavljanja trupa u Belorusiji za buduće vojne akcije. No i za to bi Moskvi bila potrebna saradnja s Minskom, što ne odgovara dosadašnjem beloruskom obrascu ponašanja opiranja postavljanju ruske vojnoj infrastrukturi u tu zemlju.\nNi Rusiji zapravo sada ne odgovara stvaranje sukoba, zbog mogućnosti da se u skorom roku ublaže sankcije koje su joj nametnule SAD i Evropa.\nKao rezultat toga, Rusija trenutno kombinuje preteću retoriku za zastrašivanje zapadnih zemalja s protivurečnom porukom o tome da su oni koji se boje ruske vojske "histerični" i "žive u prošlom veku".\nĆuteći o vojnoj vežbi, Rusija potiče nagađanja u zapadnjačkim medijima, pa nakon što se vežba završi bez incidenta, može spremno da izjavi: "To smo vam i rekli".\nVojna vežba Zapad 2017\nSVET NATO u panici: Evo, čekamo upad ruskih trupa u Ukrajinu\nSVET NATO i SAD ponovo provociraju Rusiju, ali.. Putin neće nasesti\nSVET "Amerika rame uz rame sa Crnom Gorom protiv Rusije"\nSVET Od ovoga Zapad strahuje: Ako se Putin i Tramp slože...


Stečaj otpisao 107 miliona KM duga - Opcija\nStečaj otpisao 107 miliona KM duga\nNajveći iznos duga otpisan je “Novoteksu” iz Trebinja – 51,24 miliona, dok je “Savi” iz Bijeljine isknjiženo 11,39 miliona KM. Na trećem mjestu je “Proleks” iz Kotor Varoša sa otpisanih 11,05 miliona maraka duga, dok četvrtu i petu poziciju zauzimaju banjalučka “Fruktona” i “Parma trejd” iz Laktaša, kojima su isknjižene obaveze teške 7,12 miliona, odnosno 5,44 miliona KM.\n– Ovaj dug otpisan je na osnovu Zakona o poreskom postupku kojim je definisano da ovlašteni službenici, ako su ispunjeni zakonom propisani uslovi, izdaju rješenje kojim se poreske obaveze otpisuju – naveli su u Poreskoj upravi i podsjetili da pravo na naplatu doprinosa za penzijsko-invalidsko osiguranje ne zastarijeva.\n– Iako obaveze otpisuju na osnovu sudskih rješenja, Poreska uprava treba na vrijeme da reaguje i ne dozvoli gomilanje duga. Na taj način budžet Srpske neće ostajati bez miliona koji mu sada izmiču – rekao je Škrebić.\n– Svaki direktor je dužan da, ako je njegova firma nelikvidna duže od tri mjeseca, pokrene stečajni postupak, dok su nadležne institucije dužne da to prate i da na vrijeme reaguju. Očigledno je da neko krši zakon i da mu se gleda kroz prste. Ne treba da bude povlaštenih, a evidentno je da ih na našem tržištu ima, jer im se otpisuju na stotine miliona KM obaveza koje imaju prema RS – kazao je Škrebić.\nOsvrćući se na “Novoteks”, kojem je otpisan najveći dug, Škrebić je rekao da je to preduzeće davno trebalo da završi u stečaju.\n– Ista situacija se dešava i danas sa drugim preduzećima. Jednostavno praksi praštanja milionskih dugova treba stati u kraj – istakao je Škrebić.\n“Novoteks” Trebinje 51,24\n“Sava” Bijeljina 11,31\n“Proleks” Kotor Varoš 11,05\n“Fruktona” Banjaluka 7,12\n“Parma trejd” Laktaši 5,44


Vučić: Srbija neće uzvraćati merama, pozivam Prištinu da povuče odluku | N1 Srbija\n21.11.2018. |21.01 |\nPredsednik Srbije najavio je za sutra sastanak sa predstavnicima Srba na Kosovu\nVučić je nakon sednice Saveta za nacionalnu bezbenost rekao da govoriti o zabrani trgovine u 21. veku nije civilizacijski čin niti racionalna odluka. "I moram da priznam - za nas neočekivana... Mi smo danas imali informacije da se u Prištini priprema ublažavanje taksi, međutim, oni su uprkos takvim najavama doneli sasvim suprotne odluke", rekao je predsednik Srbije koji je dodao da to pokazuje da Srbija ne može računati u budućnosti na neko racionalno ponašanje.\nMoraćemo da preduzimamo raznovrsne mere kako bismo svet upoznali sa onim što se čini, ali i kako bismo pomogli svom narodu na KiM, rekao je Vučić.\nPreneo je da je na sednici Saveta za nacionalnu za bezbednost svako dobio zadatke. Očekujemo da se predsednica Vlade i članovi Vlade obrate svim vladama SB i članica EU i upoznaju ih sa kršenjem CEFTA sporazuma i Sporazuma o stabilizaciji i pridruživanju, naveo je.\n"Različite institucije, od Privredene komore do naših ekonomskih ministarstava, radiće svoj posao zajedno sa kompanijama koje su prodavale robu na teritoriji Kosova, među kojima ima i nemačkih komapnija, od Henkela do Koka-kole, da vidimo na koji način možemo da prebrodimo ovu tešku krizu", kaže.\nIstakao je da su se dogovorili da svi organi države budu u pripravnosti "za slučaj daljeg iracionalnog i sumanutog ponašanja prištinskih organa vlasti".\n"Savet je doneo kao svoju odluku da Srbija ni na koji način neće uzvraćati bilo kakvim merama, jer Srbija želi da ostane pouzdan partner svima, i zemljama u regionu, Evropi i svetu. Hoćemo da pokažemo razliku između odgovornog ponašanja sa jedne strane, i neodgovornog, sa druge", rekao je Vučić.\nKako je najavio, sutra će u klubu poslanika u 13 sati biti održan sastanak sa predstavnicima Srba s Kosova, kome će, dodao je, prisustvovati.\nOn ističe da među Srbima na Kosovu postoji izvesna uznemirenost, da su danas hteli da izađu na demonstracije. Naglašava da oni sa taksom od 100 odsto neće moći da kupuju robu na koju su navikli, da dobijaju lekove kojima se leče. Rekao je i da ih je direktor Kancelarije za Kim Marko Đurić zamolio da to ne čine do sastanka, da se strpe, i da se sačeka reakcija međunarodne zajednice.\n"Ovo je de fakto ne formalno potpuna zabrana trgovine", navodi Vučić.\nKaže da iza svega stoje ciljevi Prištine kao što su pritisak na Srbiju da prizna Kosovo, pritisak na međunarodnu zajednicu oko vizne liberalizacije, ali i namera "da učestvuju u tihom ali ubrzanom progonu srpskog i nealbanskog stanovništva sa Kosova i Metohije". Dodao je da kod nekih postoje namere da se dođe do eskalacije, sukoba i destabilizacije regiona. "Mi ćemo uraditi sve da sačuvamo mir i da ne reagujemo na provokacije".\nVučić kaže da Srbija nije prekršila nijedan sporazum, nijedan akt, i da nijednu reč nije pogazila.\n"Mi reagujemo mirno i odgovorno i vodićemo računa da ni na koji način ne ugrozimo opstanak naših ljudi... Molim Albance da razumeju da nam je dogovor najvažniji", kazao je.\n"Ovo je više od pucnja u dijalog"\n"Ovo nije pucanj u dijalog, ovo je mnogo više i opasnije od toga. Ovo je par ekselans politička mera, oni ni jedan svoj ekonomski cilj ne mogu da postignu na ovaj način. Zato su i (nedavno) smenili šefa Privredne komore Kosova, koji je ekonomista i koji bi se protivio ovakvim merama. Ekonomija tamo gde ne funkcioniše tržište - tu ekonomije nema, tu nema ničega", naveo je Vučić.\nPredsednik Srbije je situaciju povodom prištinskog uvodenja stopostotnih carinskih barijera na uvoz robe iz Srbije nazvao "najtežom u proteklih deset godina" ili od slučaja migrantske krize, kada je tadašnji premijer Hrvatske zabranio ulaz kamionima i kombijima iz Srbije.\nPredsednik Srbije se pre sednice Saveta bezbednosti sastao sa ambasadorima Rusije, Kine i zemalja Kvinte. O tome čitajte u odvojenoj vesti OVDE.\nAleksandar Vučić Kosovo Priština takse CEFTA


Poštanska štedionica predala ponudu za kupovinu Komercijalne Banke Banja Luka - TK PORTAL\nPoštanska štedionica predala ponudu za kupovinu Komercijalne Banke Banja Luka\nBANJALUKA – Srpska državna banka “Postanska štedionica” podnijela je neobavezujuću ponudu za kupovinu Komercijalne banke Banja Luka, jedinice beogradske Komercijalne banke u Bosni i Hercegovini, rekao je ministar finansija Srbije Siniša Mali.\nNeobavezujuća ponuda poslana je prošle sedmice nakon odobrenja akcionara Babnke Poštanske štedionice, rekao je Mali tokom sastanka sa slovenskim ambasadorom u Srbiji Damjanom Bergantom, navodi se u saopštenju Vlade Srbije.\nSlovenska Nova Ljubljanska banka (NLB) dovršila je 30. decembra sticanje 83,23 posto redovnog udjela u Komercijalnoj banci za 394,7 miliona evra, postavši treća najveća bankarska grupa u Srbiji.\nU aprilu je NLB povećala svoj udio u Komercijalnoj banci na 88% nakon dovršetka kupoprodajne ponude.\nNLB Banka odlučila je prodati podružnicu Komercijalne banke u BiH za razliku od podružnice u Crnoj Gori koja će biti pripojena. Kao planirani datum pravnog pripajanja Komercijlne banke NLB-u u Crnoj Gori određen je 12. novembar 2021. godine. Indikator.ba\nЧланак Poštanska štedionica predala ponudu za kupovinu Komercijalne Banke Banja Luka се појављује прво на Capital.ba – Informacija je capital.\nIzvorni članak: Poštanska štedionica predala ponudu za kupovinu Komercijalne Banke Banja Luka


Ćuta, Ne davimo Beograd i Nebojša Zelenović zajedno na izbore | Luftika\nStranka Zajedno za Srbiju, Otvorena građanska platforma Akcija, inicijativa Ne davimo Beograd i pokret Ekološki ustanak formirali su danas zeleno-levu koaliciju „Moramo“, za predstojeće parlamentarne i lokalne izbore.\nAktivista inicijative Ne davimo Beograd Dobrica Veselinović izjavio je na današnjem predstavljanju koalicije u beogradskom Dorćol placu da su odlučili da borbu sa ulica presele na institucije i da se unutar njih bore za dalje promene.\n– Ovde smo da kažemo da smo sa našim prijateljima iz Ekološkog ustanka, Otvorene gradjanske platforme Akcija, Foruma Roma Srbije, Izborom za našu opštinu, Političkom platformom Solidarnost i Lokalnim frontom da na naredne parlamentarne i gradske izbore izađemo u programskoj koaliciji koja će zastupati zeleno-leve vrednosti – rekao je Veselinović.\nPrema njegovim rečima, povezuje ih oscećaj „da možemo i moramo više“ i ocenio da taj osećaj deli sve više građana.\n– Građani i građanke različitih političkih orijentacija danas najviše kažu da su zabrinuti zbog kvaliteta svojeg života. Pitaju nas šta sve zajedno možemo da uradimo za naš grad, za našu zemlju. Prilaze nam i birači Srpske napredne stranke (SNS), oni koji su shvatili da ovako ne možemo dalje – kazao je Veselinović.\nPrema njegovim rečima, zbog tog velikog nezadovoljstva, SNS pred izbore „panično odustaje od projekata koje je planirala da izvede“.\nOcenio je i da su šanse za pobedu u Beogradu velike i istakao u aprilu imaju priliku da od Beograda naprave „zelen, održiv i solidaran grad“.\noznakećuta koalicija moramo ne davimo beograd nebojša zelenović\nIsti koji je tukao Grbovića u petak je napao aktiviste pokreta Ne davimo Beograd\nZelenović za Luftiku: Nismo zaboravili na heroja Crnog, ne sme da mu fali dlaka s glave


URUČENA SVETOSAVSKA NAGRADA ALEKSANDRU RAJEVCU - Kros RTS\nHome VESTI URUČENA SVETOSAVSKA NAGRADA ALEKSANDRU RAJEVCU\non: januar 27, 2019\nMinistar prosvte, nauke i tehnološkog razvoja Mladen Šarčević uručio je danas u Vladi Srbije tradicionalne Svetosavske nagrade za 2018. godine pojedincima, ustanovama i kompanijama za izuzetne rezultate u oblasti obrazovanja i vaspitanja.\nSvetosavske nagrade dodeljuje se za izuzetne rezultate u oblasti obrazovanja i vaspitanja, unapređenju obrazovno-vaspitne prakse i razvoju naučnih i umetničkih dostignuća u oblasti obrazovanja i vaspitanja. Od 230 prijavljenih na konkursu je izabrano 27 dobitnika, a među nagrađenima je I Aleksandar Rajevac, generalni director Valjevske pivare koja je pet godina generalni sponsor Krosa RTS-a.\nU obrazloženju Žirija se ističe:\nAleksandar Rajevac, kao generalni direktor preduzeća „Valjevska pivara”, dugi niz godina obezbeđuje sredstva za realizaciju manifestacije Kros RTS-a, priredbe koja promoviše zdrav način života, kako među učenicima u Republici Srbiji, tako i među učenicima dopunske škole van granica Srbije. Prepoznao je i podržao realizaciju Pilot projekta „Obrazovni krug“, kao novi oblik učenja na daljinu srpskog i francuskog jezika, kulture, istorije i tradicije za učenike osnovnih škola u Srbiji i učenike koji pohađaju obrazovno-vaspitni rad na srpskom jeziku u Francuskoj, čija će se realizacija nastaviti i u 2019. godini i proširiti se na italijanski i nemački jezik. Osim toga, inicijator je konkursa za najbolje đake Valjeva i Kolubarskog okruga. Zahvaljujući Aleksandru Rajevcu, „Valjevska pivara” je postala primer društveno odgovornog preduzeća, koje prepoznaje značaj ulaganja u obrazovanje i daje podsticaj i drugim kompanijama.


[PREMIUM] Najava Premier lige – 34. kolo (petak) - Sportske novosti\nNaslovna Fudbal Najave i prognoze Fudbal Najava Premier lige – 34. kolo (petak)\n[PREMIUM] Najava Premier lige – 34. kolo (petak)\nSAUTEMPTON – LESTER SITI\nSAUTEMPTON se trenutno nalazi na 15. mestu na tabeli sa do sada 36 osvojenih bodova. Popularni “Svetci” u ovom trenutku imaju čak devet poena prednosti u odnosu na opasnu zonu, stoga opstanak u ligi ne bi smeo da bude doveden u pitanje. Veoma slabo igraju u poslednje vreme u Premier ligi, jer su pretrpeli četiri poraza na predhodnih pet duela. Glavni problem je defanziva, te sa 58 primljenih golova do ovog kola, druga su “najporoznija” odbrana engleskog šampionata. Sada igraju protiv ekipe, koja ih je ove sezone već dva puta porazila (prvenstveni duel i susret u FA Kupu). Van stroja su – R.Bertrand (defanzivac), W.Smallbone (vezista), O.Romeu (vezista), M.Obafemi (napadač), D.Ings (napadač – 10 golova / najbolji strelac ekipe).\nOčekivani sastav (4-4-2) – A.McCarthy – K.Walker-Peters, J.Bednarek, J.Vestergaard, M.Salisu – S.Armstrong, I.Diallo, J.Ward-Prowse, N.Redmond – T.Walcott, C.Adams\nLESTER SITI u ovo kolo ulazi nakon tri vezana trijumfa (gledajući sva takmičenja u kojima su nastupali), što im je svakako donelo novu dozu samopouzdanja pred samu završnicu šampionata. Popularne “Lisice” se trenutno zauzimaju trećoj poziciji na prvenstvenoj, a ukoliko bi osvojili ceo “plen” iz predstojećeg susreta, stigli bi do 10 bodova prednosti u odnosu na petoplasirani, Vest Hem Junajted. Stoga, bitna utakmica za domaći sastav koji ima za cilj plasman među TOP 4 Premier lige i samim tim učešće u Ligi Šampiona naredne sezone. Do kraja prvenstva ih očekuju nekoliko veoma teških mečeva protiv – Mančester Junajteda, Čelzija, Totenhema, te je ova utakmica zaista idealna prilika za Lester Siti da osvoji možda i ključne bodove. Ove sezone posebno sjajnu igraju na strani, te su prema broju osvojenih poena, trenutno treći najbolji gostujući tim na Ostrvu. Za goste neće nastupiti – J.Justin (defanzivac), H.Barnes (vezista), dok je upitan nastup – W.Morgan (defanzivac).\nOčekivani sastav (3-4-1-2) – K.Schmeichel – W.Fofana, J.Evans, C.Soyuncu – R.Pereira, W.Ndidi, Y.Tielemans, T.Castagne – J.Maddison – K.Iheanacho, J.Vardy\nPredlog za tipovanje – X2&2+ / @1.60 – 1:1\nUtakmica je na programu u petak sa početkom od 21h na stadionu “St. Mary’s”.\nPrethodni tekstI jedan i drugi sastav postižu po gol?\nSledeći tekstLevi bek ekipe iz Birmingema parafirao novi ugovor


HRT: Vlada RS-a poništila dokument o genocidu u Srebrenici\n22:07 / 18.08.2018.\nVlada RS-a poništila dokument o genocidu u Srebrenici\nRazloge za reviziju dokumenta o srebreničkom masakru vlada RS-a našla je u tome što u izvještaju nisu obuhvaćeni zločini koji su počinjeni nad srpskim stanovništvom.\nVlada Republike Srpske na izvanrednoj je sjednici poništila izvještaj o genocidu na području Srebrenice koji su vlasti toga entiteta donijele 2004. unatoč brojnim osudama domaćih i međunarodnih institucija zbog pokušaja osporavanja genocida nad Muslimanima.\nRazloge za reviziju dokumenta o srebreničkom masakru vlada RS-a našla je u tome što u izvještaju nisu obuhvaćeni zločini koji su počinjeni nad srpskim stanovništvom. Naložena je uspostava novog međunarodnog povjerenstva koje će poručuju "na objektivan i nepristran način utvrditi stradanja svih naroda na području srebreničke regije u razdoblju od 1992. do 1995". Vlada je naložila i uspostavu posebnog povjerenstva koje bi ispitalo i napravilo izvještaj o stradanju Srba na području Sarajeva od 1991. do 1995.\nBrojne međunarodne institucije, uključujući UN, SAD i zemlje članice EU-a oštro su osudile najavu srpskih vlasti u BiH da preispitaju srebrenički masakr koji je presuđen kao genocid u nekoliko predmeta pred Haškim sudom. Na području Srebrenice pripadnici srpskih snaga su u ljeto 1995. nakon što su zauzele grad pobile više od 7000 muslimanskih muškaraca i mladića u kampanji koja je ocijenjena genocidom.


Mirović u Bačkoj Topoli – 381 vesti\nMirović u Bačkoj Topoli\nMinistar je istakao da je važna dobra poslovna infrastruktura i najavio značajniju podršku države u izgradnji i opremanju radno-poslovnih zona širom Srbije.\n“Ove godine u republičkom budžetu je prvi put planirano oko 500 miliona dinara za podsticanje investiranja u izgradnju poslovnih zona svih vrsta u našoj zemlji”\nrekao je Mirović i najavio da Ministarstvo regionalnog razvoja priprema zakon o podsticajima za izgradnju poslovnih zona, napominjući da u Srbiji oko 40 opština nema takve zone.\nPoslovna zona u Bačkoj Topoli je odličan primer tog zajedničkog ulaganja rekao je Mirović, dodajući da bi ona trebalo da bude potpuno opremljena do kraja iduće godine.\nU završetak saobraćajne infrastuktre u toj poslovnoj zoni u Bačkoj Topli biće uložeo više od 170 miliona dinara, od čega je oko 133 miliona finansijska podrška države, a ostalo su sredstva lokalne saomuprave.\nMirović je posle razgovora sa predstavnicima lokalne samouprave i privrednicima Bačke Topole posetio fabriku bicikala “Kapriolo” u regionalnoj industrijskoj zoni koja izvozi polovinu godišnje proizvdnje.\nFabrika “Kapriolo” je sopstvenim snagama uspela da ostvari izuzetne poslovne rezultate, rekao je Mirović dodajući da često govorimo samo o stranim investitorima, a “zaboravljamo naše ljude koji su svojim znanjem i trudom uspeli da naprave ovako uspešnu kompaniju”.\nOn je izrazio uverenje da će u narednih nekoliko godina država pre svega podsticati kompanije koje dobro rade, imaju odličan proizvod i plasman na tržištu razvoj, kompanija kao što je “Kapriolo” .\nNapominjući da se 50 odsto ukupne proizvodnje bicikala u “Kapriolu” izvozi iz Srbije, on je naglasio da to ohrabruje i dodao da u poslednje vreme najčešće govorimo o privrednim problemima u našoj zemlji, istovremeno zaboravljajući, kako je rekao, da podstičemo ovako uspešne kompanije.\nZato je važno da u budućnosti podstičimo domaće investitore i zajedno sa lokalnim samoupravama podržimo one koji uspešno rade.\nPrevious post: Da dijabetes tipa 1 bude invaliditet\nNext post: Nacionalizacija, konfiskacija i restitucija – pitanja


Novac IPA fondova povlače i koriste, uzmeđu ostalih, i mala i srednja preduzeća\nSrbija slabo koristi evropske fondove i mora ojačati kapacitete za korišćenje sredstava iz pretpristupnih programa Evropske unije. Zemlja ima sposobnost da pripremi kvalitetne IPA programe i investicione projekte značajne za povezivanje i saradnju u regionu. Ovo je ocena Evropske unije izrečena pre godinu dana. U međuvremenu je ta ocena popravljena, ocenjuju za RSE poznavaoci ove oblasti.\nU julu prošle godine je član Odbora Evropskog parlamenta za budžetsku kontrolu Derek Von pozdravio napredak koji je Beograd postigao u oblasti trošenja sredstava iz pretpristupnih fondova Evropske unije (IPA), konstatujući da se uspešno ispunjavaju ciljevi EU u pogledu tih sredstava.\nČlan Evropskog parlamenta i Evropskog revizorskog suda Sabolč Fazakaš podsetio je tada da IPA fondovi ne služe samo za infrastrukturu već za pripremu za ulazak zemlje u EU, kroz usvajanje zakona, sprovođenje reformi, borbu protiv korupcije, fiskalne ciljeve i podršku vladavini prava. Istakao je da je zadovoljan jer je Srbija prihvatila sve preporuke iz EU u tom pogledu.\nŠto se tiče iskorišćavanja fondova Evropske unije, odnosno pretpristupnog instrumenta kao glavnog instrumenta finansijske podrške EU, za period od 2014. do 2020. godine on iznosi nešto više od 1,5 milijarde evra; u proseku, dakle, Evropska unija namenjuje Srbiji 200 miliona evra godišnje, kaže za RSE Ana Ilić, konsultant i nekadašnja zamenica direktora i koordinator za EU fondove u Kancelariji vlade Srbije za evropske integracije. Uprkos nekim zabludama u javnosti, ta sredstva EU iz pretpristupnih (IPA) fondova vrlo efikasno se povlače:\n"Sveukupno gledajući kolika je iskorišćenost tog evropskog novca, mogu reći da je ona dosta visoka – u proseku može da se smatra da je viša od 90 posto, što je dosta visok procenat iskorišćenosti sredstava, upoređujući sa drugim zemljama u okruženju, a i šire", navodi Ana Ilić.\nRegionalni menadžer za zapadni Balkan i Tursku u Nemačkoj organizaciji za međunarodnu saradnju GIZ Ognjen Mirić za RSE kaže da Srbija dobro koristi novac iz IPA fondova, ali da ima i problema u nekim oblastima. Kad je reč, recimo, o infrastrukturnim projektima, Srbiji je potrebno dosta vremena za njihovu realizaciju, uglavnom zato što se kasni u pripremi urbanističko-planske dokumentacije i administrativnim procedurama.\nNekada i sporost administracije dovodi do toga da se dugo čeka na usvajanje važnih zakona, a bez određenih zakonskih rešenja ne može se krenuti u implementaciju projekata.\n"Kada su u pitanju druge vrste projekata, kao što su, recimo, jačanje institucija i pripreme, odnosno, implementacije nekih zakona, problemi mogu da budu nedovoljan kapacitet određenih institucija jer se, primera radi, suočavaju s manjkom zaposlenih. S druge strane, nekada i sporost administracije dovodi do toga da se dugo čeka na usvajanje važnih zakona, a bez određenih zakonskih rešenja ne može se krenuti u implementaciju projekata", navodi Mirić.\nPostoje oblasti u kojima bi se novac iz IPA fondova mogao povlačiti, a koji se zbog nedovoljne pripremljenosti nekih sektora države nije na vreme počeo koristiti, ukazuje Ana Ilić:\n"Primera radi, već godinama unazad postojala je mogućnost da se koriste ta sredstva kao direktna pomoć poljoprivrednim proizvođačima, međutim, zbog nespremenosti sa naše strane i nedovoljnih kapaciteta u nekim institucijama na nivou države koje treba da upravljaju tim sredstvima dobijenim od Evropske komisije, ona nisu počela da se koriste. To ne znači da su propala, ona su umesto za tu iskorišćena za neku drugu namenu – podršku energetici, recimo, saobraćaju, reformi državne uprave ili nekim drugim sektorima – ali su mogla da budu upotrebljena u oblasti poljoprivrede", kaže naša sagovornica.\nDodaje da je problematičan sektor bio i zaštita životne sredine, ali da je u poslednjih nekoliko godina napravljen pomak. Prvi put krajem prošle godine počela su da se koriste sredstva namenjena poljoprivrednim proizvođačima, a odobrena su sredstava i za sektor zaštite životne sredine.\nAna Ilić, međutim, upozorava da se za nekoliko godina, kada postane članica EU, Srbija može suočiti sa problemom povlačenja sredstava iz strukturnih fondova Evropske unije, koja su na godišnjem nivou pet do deset puta veća nego pretpristupna. Ti fondovi imaju cilj da smanje razlike između siromašnijih i bogatijih država-članica i regija EU. Problemi mogu nastati ako do tada Srbija ne izgradi dovoljne kapacitete i ne bude imala dovoljno spremnih projekata i sredstava za njihovo sufinansiranje.\nDelegacija Odbora Evropskog parlamenta za budžetsku kontrolu posetila je sredinom prošle godine Poljoprivredno-hemijsku školu u Obrenovcu, koja je obnovljena kroz Program pomoći EU poplavljenim područjima u Srbiji.\nObnova škole i infrastrukture nakon fatalnih poplava u Obrenovcu realizovana evropskim novcem\nDirektor te škole Dragoljub Zlatanović za RSE kaže da je škola, i pre uspostavljanja IPA fondova, tokom reforme srednjih stručnih škola koristila fondove iz CARDS programa, koji je krajem 2000. godine EU promovisala kao novi instrument finansijske i tehničke pomoći državama i regionu Zapadnog Balkana. Prvenstveni cilj ovog programa bio je da podrži učešće tih zemalja u Procesu stabilizacije i pridruživanja, odnosno, doprinese sprovođenju političkih, ekonomskih, institucionalnih i drugih reformi u regionu.\nA posle fatalnih poplava u Obrenovcu 2014. godine, obnova infrastrukture i obrenovačke škole ponovo je realizovana evropskim novcem, podseća Zlatanović i dodaje:\n"U toku je projekat Evropske unje u okviru kojeg smo dobili jedan traktor, mehanizaciju očekuje se i određena oprema – to ide sporo, prosto, procedure su takve, ali mi smo strpljivi – i za hemijsku, i za veterinarsku i za poljoprivrednu struku kako bismo mogli što kvalitetnije da obrađujemo naše ogledno imanje i da deca vide nešto novo."\nVrlo je široka lepeza korisnika pretpristupnih fondova EU, odnosno, IPA fondova u Srbiji - taj novac povlače i koriste kako država i njena ministarstva, tako i javna, mala i srednja preduzeća, lokalne samouprave, organizacije civilnog društva i mediji. U proseku se iz IPA fondova može povući do 85 posto vrednosti projekta, a 15 odsto moraju sufinansirati korisnici fondova.\nU poslednjih 15 godina više od tri milijarde evra bespovratnih sredstava EU je donirala Srbiji da koristi na transparentan i efikasan način.


Marinika Tepić podnela krivičnu prijavu protiv Zagorke Dolovac zbog nepostupanja\nBeta 10. decembra 2020. 14:05\nPotpredsednica Stranke slobode i pravde Marinika Tepić podnela je danas Tužilaštvu krivičnu prijavu protiv republičkog tužioca Zagorke Dolovac jer, kako je navela, nije postupala po službenoj dužnosti i pokrenula istragu u krupnim koruptivnim aferama već se „pravila mrtva“.\nTepić je u obraćanju novinarima ispred zgrade Tužilaštva precizirala da je reč o koruptivnoj trgovini oružjem u aferi Krušik i aferi u kojoj je premijerka Ana Brnabić zloupotrebom službenog položaja omogućila da njen brat kao direktor u firmi Aseko dobije veliki iznos novca iz državnog budžeta.\nKako je naglasila, ona je već odavno pred zgradu Tužilaštva odnela „kutije dokaza“ o tim aferama.\nTakodje, Tepić je podnela i krivičnu prijavu za aferu Telekom u kojoj je ta, kako se izrazila „kasica prasica SNS“ dala u „lažnom ugovoru privatniku Igoru Žeželju 38 miliona da kupi jednu medijsku grupu i Kurir, kako bi održavao medijski mrak u Srbiji“.\nZbog te afere podnela je krivičnu prijavu protiv generalnog direktora Telekoma Predraga Ćulibrka za zlouputrebu službenog položaja i protiv člana Vladinog saveta za borbu protiv korupcije Miroslava Miličevića zbog nečinjenja.\nKako je rekla, taj savet je imao nadležnost i obavezu da o toj aferi obavesti Vladu i Tužilaštvo.\n„Nadam se da će Tužilaštvo reagovati jer u njemu postoje sjajni tužioci, ali ih je potrebno ohrabriti“, rekla je ona.\nOna je takodje navela da ta krivična dela ne zastarevaju brzo i da će se u svakom slučaju za njih odgovarati kada se uspostavi nezavisno i samostalno sudstvo i tužilaštvo.\nPonoš: Srbiji treba prosperitet, a ne stabilnost na niskom…\nMinistar spoljnih poslova Srbije razgovarao s predsednikom…\nBorko Stefanović: MUP da saopšti ko je prisluškivao Vučiča\nAleksić: Potvrda optužnice za Jovanjicu 2 veliki korak ka…\nPrikupljeni dokazi koji potvrdjuju prisluškivanje…\nSve srećne porodice liče jedna na drugu, svaka nesrećna porodica nesrećna je na svoj način.


U propalestinske aktiviste pucano izbliza u glavu - Kozarac.ba\nU propalestinske aktiviste, koji su pokušali da dopreme pomoć u Gazu, pucano je izbliza u glavu, otkriva danas britanski list "Gardijan", navodeći da raste pritisak na Izrael da dozvoli nezavisnoj komisiji da ispita kako je u ponedjeljak tačno došlo do ovog tragičnog incidenta.\nObdukcijom turskih forenzičara je utvrđeno da je ukupno 30 metaka ispaljeno u tijela devet aktivista, a da su petorica upucana direktno u glavu, prenosi BBC.\nJedan od preživjelih tvrdi da su izraelski vojnici pucali s namjerom da ubiju, a ne da onesposobe aktiviste, kao što hici u glavu jasno pokazuju.\nOva nova informacija o intenzitetu pucnjave i načinu na koji su aktivisti ubijeni dovodi u pitanje izraelske tvrdnje da su vojnici otvorili vatru na aktiviste u samoodbrani, piše "Gardijan", prenoseći poziv jednog britanskog poslanika na neophodnost međunarodne istrage.\nIzrael tvrdi da broj metaka u tijelu žrtava ne dovodi u pitanje činjenicu da su vojnici bili u životnoj opasnosti i da su pucali u samoodbrani.\nOvo objašnjenje međutim ne zadovoljava Tursku, čiji je ambasador u Vašingtonu rekao da je Izrael na putu da "izgubi jednog prijatelja", prenosi "Gardijan" na naslovnoj strani.\n"Indipendent", takođe na naslovnoj strani, fotografijom hendikepiranog palestinskog djeteta, koje ne može da dobije neophodnu medicinasku pomoć, ilustruje nehumani aspekt blokade Gaze.\nU daljem tekstu, ovaj listi navodi da iako većina stanovnika Gaze zna da bi oslobađanjem Gilada Šalita – izraelskog vojnika zarobljenog prije četiri godine – blokada smjesta bila obustavljena, vladajući Hamas neometano uživa u svojevrsnoj moralnoj pobjedi koju im je loše izvedena izraelska akcija nenadano donijela, prenose agencije.